(ОС Джак Блъд, автор, 1996 
О Димитър Стоянов - ДИМО, оформление на поредицата, художник на корицата, 1996 


О Ивайло Иванчев, художник на илюстрациите, 1996 


Млади читателю, 


Харесват ли ти пътешествията из далечни и непознати страни? Искаш ли да се 
сблъскаш със суровите закони на непроходимата джунгла и да мериш сили с най- 
опасните африкански хищници? Тогава „Сафари на смъртта“ ще бъде за теб не само 
интересно четиво, но и вълнуващо преживяване. Защото ти предстои самият ти да 
ръководиш тази необикновена експедиция, да взимаш светкавични решения и да 
понасяш последиците от тях. 

Няма да ти е толкова трудно, ако вече имаш опит и от други подобни четива. Но ако 
сега навлизаш в чудния свят на книгите-игри. това сафари ще ти помогне да се справиш 
по-леко с неотменните правила на този вид книги и да ги направиш свои приятели. 


На добър час! 


Въпреки огромния вентилатор, задухата в стаята е непоносима. Зад москитовата мрежа 
на прозореца се блъскат рояци мухи, а бръмченето им направо те влудява. 
Тропическият залез наближава, но жестокото кенийско слънце все така простно жули 
напуканата, изпепелена земя. Въртиш се върху скърцащия бамбуков стол, а дрехите ти 
лепнат от противната пот. 

Твоят домакин, сеньор Чезари, пухти зад малко гипро и трие потта си с голяма, мръсна 
кърпа. Сляпото му, изпито лице, с болнава жълтеникава кожа издава многобройните 
години, прекарани в екваториалната зона. Дългите му костеливи пръсти нервно 
потропват по масата, а димящата цигара не излиза от устата му. 

Вече сте си разменили обичайните баналности за здравето и климата. С нетърпение 
очакваш да разбереш за какво те е поканил в кантората си. Само не само да пиете сок от 
манго и да пухтите ши жега един срещу друг. 

- И така, господине, с какво мога да ви бъда полезен? -- преминаваш ти по същество. 

- Ей сега ще ви обясня, млади приятелю! Но преди това, позволете ми един въпрос. 
Смятам, че е важен ие свързан с нашата работа! 

- Моля! - кимваш утвърдително ти. 

- Доколкото съм информиран, вие сте тук по един договор с французите. Ако не се 
лъжа, става въпрос за „Франс Тур". 

В миг си задаваш въпроса, дали си заслужава да обсъждаш плановете си с един 
търговец на банани. Между твоя и неговия бизнес няма нищо общо, но любопитството 
вече човърка душата ти. Накрая вземаш решение. 

- Мистър Чезари! Не виждам с какво мога да ви бъда полезен, но ще ви отговоря. 
Действително от два дни съм в Найроби по покана на местното бюро на „Франс Тур". 
Предлагат ми тримесечен договор за едно сафари до езерото Туркана. Засега това е 
всичко. 

Представителят на „Кениън Банана Комерс" кимва любезно с глава и известно време те 
разглежда оценяващо. След това става с пъшкане и отива до една карта на източното 
крайбрежие. 

- Ние също ви предлагаме сафари, приятелю! Но малко по-необичайно, ако мога така да 
се изразя. Става въпрос за мисия, изискваща известна дискретност и определени 
качества. Спрях се на вас, защото смятам, че вие притежавате и двете. 

Усещаш как любопитството ти расте неудържимо. Признаваш си, че си заинтригуван и 
не е зле да изслушаш търговеца. 

- Може ли малко по-конкретно, сеньор Чезари? Кой иска да ме наеме и за какво? 
Италианецът хитро присвива очи, а по слабото му лице се плъзва усмивка. 

- Младостта си казва своето, дявол да го вземе! Знаех си. че ще ви заинтригувам! И 
нищо чудно, навремето бях като вас. Между другото, колко ви плащат французите за 
тяхното сафари? 

Назоваваш му сумата. По слабото лице на търговеца се изписва скептична усмивка. 

- Сто хиляди франка! Така и очаквах. Те винаги са били стиснати. Ако поемете нашата 
мисия, ще получите пет пъти повече, и то щатски долари. Какво ще кажете? 

- Засега нищо. сеньор Чезари. Още не знам за какво става въпрос. 

Италианецът не бърза. Пали нова цигара и известно време разглежда картата. 

- Добре! А сега ме слушайте внимателно! В южната част на страната, ето тук, до 
границата с Танганика има обширна област. Масаите я наричат Макомбе. Какво 
означава това, един Господ знае! Преди две години правителството я обяви за резерват, 
с всички произтичащи от това последствия. Областта е дива и почти неизследвана. 
Половината е суха савана, а останалото е джунгла. Доколкото знам, бели не са я 
пресичали. Само масаите пасат стадата си и ловуват на тази земя. По съм чувал от мои 
доставчици, че навътре в джунглата има и други племена. Според сведенията, които 
успях да събра, в началото на сухия сезон там мигрират огромни стада диви животни. 
Придвижвали се основно към южните брегове на езерото Елси. Там винаги имали 
богата паша. Всъщност, дотам трябва да се добереш ити! 

Слушаш го мълчаливо, с поглед, прикован в картата. Гопографските знаци на района не 
предвещават нищо добро. Но все пак решаваш да го изслушаш докрай. 

Чезари те зяпа известно време с воднистите си, безцветни очи и продължава: 

- Синът и дъщерята на мой много богат приятел и партньор от Щатите са изчезнали в 
този район! 

- Кога и как се е случило това? 

- Преди около три месеца те и един местен водач са се отправили натам. И двамата са 
страстни ловци на трофейни животни и са участвали в много сафарита. Той е на 
тридесет, а тя на двадесет и шест години. Не са новаци и по принцип знаят как да 
организират ловна експедиция. Освен това са били великолепно екипирани и 
въоръжени. 

- А какво са търсили в тази дивотия? - прекъсваш го ти. 

- Това не знам, младежо! Предполагам, по-редки трофеи. Антилопата на Томпсън, 
например или пък черен космат носорог. Дявол ги знае! Трябвало е да се върнат в 
Найроби преди месец, но от тях няма и следа. Няма и никакво известие. Просто са 
изчезнали! 

В главата ти вече напират куп въпроси, но ти задаваш най-важния. 

- А защо богатото им татенце не се обърне към службата по резерватите или към 
полицията? Ако е такъв паралия, това може и да е отвличане за откуп. 

По лицето на Чезари отново се появява снизходителната усмивка. 

- Ами досети се сам, приятелю! Та това е резерват, а ти знаеш какви са местните 
закони. Жив феодализъм! Ако надушат, че някой е шарил там, моментално го очакват 
пет годинки затвор. Пък дори и той да е американец. Освен това баща им е най- 
големият вносител на цитруси от Източна Африка. Фирмата му е в Денвър, Колорадо и 
покрива почти половината от американския пазар. Представи си какво ще стане, ако 
спипат сина и дъщеря му в бракониерство! Фалит, включително и за мен! Сега разбра 
ли? 

Естествено, че си разбрал. Цялата историйка намирисва на гнило и трябва да си 
ненормален, за да се набуташ в нея. Но от друга страна парите си ги бива, а ти в 
момента не цъфтиш финансово. Затова и колебанието ти не трае дълго. 


- Е, добре! - ставаш от мястото си. - Искате да отида и да ги намеря без много шум. 

- Точно така! -- кима бързо с глава Чезари. - Осигурил съм ти и водач. Добър е, дори 
много добър! Всичко останало, храна, екипировка и транспорт ще си подбереш ти. За 
парите не мисли, аз плащам, по-точно --> мистър Карсън от Колорадо! Аз съм му само 
агент. Кога мислиш да потеглиш? 

- Вдругиден сутринта - гласи лаконичният ти отговор. 

- Действай, младежо! - италианецът също става и ти стисва ръката. - И нека всички 
наши светии и тамошни духове да те закрилят! Май ще имаш нужда от помощта им! 


1. 


Лендровърът с трясък и скърцане подскача из дълбоките коловози. Двигателят вие 
измъчено, а водата в радиатора клокочи и изпуска облачета гореща пара. Оконо бързо 
върти волана, вперил поглед в облаците от солен, червеникав прах. С прах е покрито и 
черното му, голо до кръста тяло и лицето, както и твоите. Обут е в широки, защитни 
панталони, а до краката му, между седалките, лежи автоматична карабина „Галил". 
Широките му, дебели устни неуморно премятат дъвка и това определено ти действа на 
нервите. От време на време вдигаш бинокъла и се мъчиш да огледаш саваната от 
мястото си в мятащия се и подскачащ джип. 

- Къде е тази проклета река, приятел? - не се стърпяваш ти и изплюваш солената 
горчилка от устата си. 

- Ето я, мастър! Аз дойдохме! 


Кой знае защо, но в английския на твоя водач присъства само първо лице. Освен това 
всяка втора или трета дума в речника му е португалска, плюс нещичко от езика банту. 
Отгоре на всичко, когато е развълнуван, Оконо размахва бясно ръце и крака, въртейки 
страшно очи. В такива моменти ти заприличва на разярен павиан, на когото са 
отмъкнали банана. Но това е нещо обичайно за Африка и ти отдавна си свикнал с 
екзотиката Й. 

Иначе Оконо съвсем не е глупав. Роден в Момбаса от баща португалец и майка 
бушменка, той е взел по нещичко и от двете раси. На моменти доверчив и наивен като 
дете, а в други хитър и лукав като кафърски бивол, той постоянно те изненадва с 
постъпките си. 

След десетина минути джипът спира на брега на широка и мътна река. Аруба бавно 
влачи водите си на югозапад, между тревистите хълмове на саваната. Засега не 
забелязвате никакви живи същества освен ято картали, които бавно се реят над 
отвъдния бряг и зорко оглеждат за някаква мърша. Двамата с Оконо се измъквате от 
колата и ти с пъшкане разкършваш схванатото си тяло. От адското тръскане те боли 
всичко, от кожата на главата до пръстите на краката. 

Мулатът оглежда реката и явно нещо пресмята. 

- Е, сега накъде? - подканящ го нетърпеливо ти. 

Най-после той взима решение, изплюва дъвката и посочва на север, срещу течението на 
Аруба. 

- Оконо мисли, отидеме до Аб-Ел-Сауд. Близо, мастър, на десет мили. 

- За какво, по дяволите, ще се връщаме десет мили? Не е ли по-добре да продължим по 
брега. Нали Аруба се влива в Елси? 

Водачът ти сяда по турски на земята и налапва нова дъвка. Този черен дявол изобщо не 
бърза и не си дава зор. 

- Вярно, мастър! Може и така и така. 

- Какво имаш предвид, приятел? Само по-бързо! 

- В А6-Ел-Сауд аз вземем голяма лодка. Качиме кола и плаваме по Аруба двеста мили. 
После продължиме. 

- Да, но реката прави много завои. Вярно, ще спестим доста гориво, но ще изгубим 
близо седмица. Пътят през саваната е много по-пряк. 

- Да, мастър, но там е господарят Симба. А сега Симба много гладен и зъл и няма да ни 
пусне! Оконо не иска ядосва господар! 

За минута размисляш, преценявайки какво да предприемеш. Ако решиш да го 
послушаш и да плавате по реката, премини на 20. 

От друга страна, ако са живи, братът и сестрата сигурно се нуждаят спешно от помощ и 
всеки спечелен ден е решаващ Затова, решиш ли да продължите напряко по суша, 
премини на 28. 


2. 


Бързо зареждаш тежкия „Штуцер-Експрес" и се прицелваш в главата на исполина. 
Застанал си точно на носа на люлеещата се дауда, а лявото ти коляно е опряно за опора 
в ниския бамбуков парапет. Потните ти ръце леко потрепват от напрежение, стискайки 
тежкия приклад. Разяреният самец ви очаква, тръбейки пронизително и гневно с високо 
вдигнат хобот. До него остават не повече от петдесетина метра и ти отлично разбираш, 
че няма да има време за Втори изстрел. Не го ли повалиш с първия куршум, в 
следвщата секунда ще се превърнете в кървава каша. 

До теб, със зареден „Галил" застава Оконо. Двамата обаче знаете, че калибърът на 
неговите куршуми е безпомощен пред тази разярена грамада от мускули и кости. 
Поемаш дълбоко въздух, замираш и бавно натискаш спусъка. Не се чува никакъв 
изстрел. Отчаяно натискаш отново и отново, изгубил всяка надежда за спасение. Вече 
отлично разбираш, че колкото и да е невероятно, безупречното ти оръжие все пак е 
засякло. Почти сте до слона, когато от брега долитат призивни звуци. Един от 
събратята му, застанал като закован на брега, е вдигнал хобот и яростно тръби. 
Мъжкарят в средата на реката неохотно ви обръща гръб и бавно поема кьм брега. 
Даудата преминава покрай мястото на избегнатата трагедия и продължава спокойния 
си ход. Коленете ти са омекнали от преживяното напрежение и ти се отпускаш уморено 
на палубата. Като на сън усещаш, че Оконо ти стиска ръката и те тупа радостно по 
рамото. Още една опасност е преодоляна. 

Поеми си дъх и премини на 90. 


З. 


Неочаквано за всички ви, от застоялата, тъмна вода изплува огромна, разтворена паст. 
Разнася се силният, смразяващ кръвта рев на нападащ кайман. Студените, немигащи 
очи на хищното влечуго са вторачени с алчен и безмилостен блясък в жертвата. Преди 
някой да успее да реагира, челюстите захапват нещастника за крака и го завличат във 
водата. Лодкарят се бори отчаяно няколко секунди и на това място заливчето завира от 
безпомощните му удари. Наоколо се появява огромно петно от кръв и тиня, а над 
всичко това ечи отчаяният му вик за помощ. Пълен е с неописуема болка, страх и ужас. 
След това една гигантска опашка силно плясва по повърхността и главата на бушмена, 
с широко отворена уста и обезумял поглед, изчезва под водата. 

Какво ще се случи след това ще разбереш, като преминеш на 43. 

4. 


-Добре, Оконо! Кажи му, че ще се бия с него! 

Мулатът пристъпва напред и на свой ред започва да си дере гърлото, като сочи ту теб, 
ту вожда. Накрая вождът важно кимва с глава, че е разбрал и подава жезъла си на 
стоящия зад него воин. След това грабва копието му и с бърз замах го забива пред 
краката ти. В очите му гори хищен, тържествуващ пламък. 

Хваща здраво своето и приведен, се приближава към теб, с дебнещата стъпка на 
пантера. Острието му зловещо приближава към гърдите ти. Грабваш твоя асегай и го 
протягаш напред. Бавно започваш да отстъпваш в кръг, като следиш зорко всяко 
движение на противника си. Лепкава, гореща пот се стича по тялото и лицето ти, но ти 
не можеш да си отклониш вниманието. Краката ти се заплитат във високата трева и 
скоро изтръпват от напрежение. 

Знаеш, че дивите племена от джунглата са мийстори в боравенето с асегай и не си 
правиш излишни илюзии относно изхода на двубоя. Но уплахата ти постепенно 
преминава в хладна ярост и влива сили в изтощеното ти тяло. Вождът продьлжава 
бавно и неумолимо да настъпва. От време на време замахва светкавично с копието и 
върхьт му се стрелва като змийски език към гърдите и корема ти. Напрегнал докрай 
мускули, отскачаш назад и на свой ред нанасяш ответен удар. Продължавате да се 
дебнете и въртите в кръг. Цялото ти тяло е вече схванато и пронизано от болки. 
Пръстите ти все повече отмаляват и скоро ще напуснат дръжката на асегая. 

Но въпреки всичко ти нямаш намерение да се предаваш! Затова стисни зъби и 
премини на 44. 


Разбираш отлично, че от 
рефлексите оти “зависи 
животът на двама ви. 
Стиснал зъби,  поемаш 
рязко въздух и стрелваш 
ръката си към карабината. 
Потната ти длан сграбчва 
ръкохватката, а палецът 
ляга на спусъка. Имаш 
чувството, че мускулите ти 
ще се > скъсат, “когато 
повдигаш тежкото оръжие 
и насочваш дулото към 
лъва. 

Звярът реагира 
моментално и се свива за 
скок, но в този миг ти 
стреляш. За “ няколко 
секунди изстрелът отвлича вниманието на гигантската котка и я обърква. Но 
опасността не е преминала! 

Лъвът бързо идва на себе си и с яростен рев се хвърля към теб. В този миг ти си 
обречен. Нямаш време да вкараш втори патрон в затвора. Разширените ти от ужас очи 
са приковани в широко отворената хищна паст, която се носи към теб. Нима това е 
краят? Ще разбереш, преминавайки на 79. 


6. 


Ненадейно те събужда близък, приглушен вик. Отваряш очи и бързо отмяташ одеялото. 
Огънят е догорял и само тлеещата жарава хвърля слаба светлина около тед. 
Благодарение на нея различаваш на десетина метра от реката две борещи се, черни 
тела. Оконо яростно се сражава с единия от лодкарите. Това е ниският и набит кормчия, 
чиито ръце наподобяват лапите на горила и притежават животинска сила. В едната си 
длан стиска тежка брадва с къса дръжка, а с другата е докопал мулата за гърлото. 
Водачът ти се е впил в китката му с опасното острие и се мъчи да го изтръгне. От 
биещите се долитат приглушени яростни звуци, удари и тежко, прекъслечно дишане. 
Силите са доста неравни и Оконо няма да издържи дълго. Скачаш на крака и хукваш на 
помощ. Но точно в този момент нещо твърдо и тежко се товарва върху тила ти. Пред 
очите ти сякаш избухва мълния и земята полита към теб. След това всичко потъва в 
дълбок, непрогледен мрак и ти изгубваш съзнание. 

Премини на 68. 


7. 


Разполагате се между камъните и уморено бършете оттичащата се по телата ви пот. 
Над потока се стеле бяла, гореща мъгла и имаш чувството, че сте в сауна. Измъкваш от 
джоба на подгизналата си риза един разтопен шоколад и го подаваш на мулата. 

В този миг ято тукани с крясъци излитат над главите ви и се изгубват към върховете на 
дърветата. Оконо замръзва с шоколада в ръка, захвърля го и бързо се надига. И тогава 
настъпва същински ад. Облак от дълги, пернати стрели със зловещо свистене се 
изсипват върху вас. С болезнен стон водачът пада до теб. От лявото му рамо стърчи 
забита стрела и от раната пръсва струя кръв. 

- Ляга долу, мастър, бързо ляга! Червени хора дошли! -- шепне той с побеляло от болка 
лице. 

Не виждаш никой от нападателите, но страшният „дъжд, продължава да се изсипва 
отвсякъде върху вас. Стиснал автомата, Оконо се е притиснал към камъните и бързо се 
оглежда. След това посочва към върховете на околните дървета. Кимваш с глава, че си 
разбрал и стреляш напосоки към клоните. 

Шестнадесет-милимитровият куршум с трясък пречупва дебелия клон на една хевея и 
той шумно полита надолу. Бързо зареждаш и стреляш отново. Две стрели прелитат на 
сантиметри от главата ти и те принуждават да се прилепиш към скалата. Продължаваш 
бързо да стреляш. 

В това време Оконо стисва зъби и с рязко движение измъква стрелата от раната. Върхът 
й е намазан с нещо зелено и лепкаво. Усещаш как кръвта застива във вените ти. 
Отрова! Мулатът също е замръзнал с поглед, прикован в зловещия връх. 

Събери целия си кураж и премини на 33. 


8. 


Понечваш да скочиш, но успяваш да се овладееш и да сподавиш вика си. Леко 
притваряш очи, за да не те издаде блясъкът им и бързо оглеждаш обстановката. 

Нощните ви посетители са десетина, а в ръцете им различаваш лъкове и дълги асегаи. 
Двама от тях носят и огромни щитове от корава волска кожа. Голите им тела матово 


проблясват под бледата лунна светлина. Трима са се покатерили в джипа и тършуват из 
багажа, а останалите тихо обикалят и ровят в раниците и 
лагерните ви вещи. 

В ръцете на един от тях забелязваш автомата на Оконо, 
който продължава безгрижно да хърка. Напрягаш очи в 
тъмнината и се вглеждаш внимателно. По високите им 
слаби тела и лъщящи, голи черепи съдиш, че това са 
масаи. 

По принцип този народ, считащ се за богоизбран, се 
занимава с пастирство и скотовъдство. Но често те се 
отдават и на бракониерство, печелейки добре от кожите, 
месото, рогата и бивните на убития дивеч. Горди и 
високомерни, масаите се подчиняват само на собствените 
си закони и се отнасят презрително към останалите племена, а дори и към белите. Не 
рядко отрядите им, тръгнали на забранен лов, опустошават цели села и територии. Те 
отмъкват стадата и мизерното имущество, а след тях остават да димят опожарени 
колиби и окървавени трупове. Да прережат едно човешко гърло за тях е толкова лесно, 
колкото и да одерат една заклана крава или вол. 

По всяка вероятност така ще постъпят и с вас. Лежиш неподвижно и трескаво търсиш 
изход. Времето неумолимо лети и трябва да предприемеш нещо решително, колкото и 
минимални да са шансовете ти. Наглите крадци вече са оплячкосали багажа и всеки 
момент могат да забият дългите си асегаи в телата ви и да изчезнат в нощта. 

Не виждаш друго спасение, освен да се биеш! 

Поемаш дълбоко въздух и стягаш мускулите си. Натрапникът почти е измъкнал 
карабината, когато десният ти крак се стрелва като език на кобра и с тъп звук се забива 
в лицето на крадеца. След това събитията се завъртат с главоломна бързина. 

Какво се случва малко по-късно, ще узнаеш на 605. 


9. 


С неистово скърцащ корпус ладията е грабната от водния вихър и шеметно се понася 
надолу. Огромните. бучащи вълни веднага ви заливат и започват да ви подмятат и 
блъскат отвсякъде. Летите между озъбените канари, потопени до шия в бушуващите 
талази и облаци кипяща пяна. 

Оглушени и заслепени, панически стискате дългото кормило и с широко отворени уста 
се борите за глътка въздух. За миг зърваш сред водния ад ужасените очи на лодкаря. 
След това една гигантска вълна го залива и повече не го виждаш. Тялото на нещастника 
е отнесено и моментално превърнато в кървава каша от гърмящата бездна. 

Тласкана, подмятана и заливане от беснеещата вода, даудата продължава да се носи 
между скалите, избягвайки ги по чудо. От началото на спускането е изминала не повече 
от минута, но на теб ти се струва, че това продължава цяла вечност. 

Половината от опасния път вече е преодоляна и в душата ти припламва плаха надежда, 
че ще успеете да се измъкнете живи от този кошмар. 

Но точно тогава злата съдба хищно се озъбва право в лицето ти. Всичко става за 
секунди и нямаш време дори да извикаш. Пред носа на даудата изниква огромен, черен 
базалт, покрит с кипяща пяна. С оглушителен трясък се стоварвате право върху него! 
Имаш ли някакви шансове или това е краят) Ще узнаеш, като преминеш на 114. 


10. 


Спал си два-три часа, когато нещо те събужда. Още преди да си отворил очи, имаш 
странното усещане, че те наблюдават. В следващия миг долавяш острата, тръпчива 
миризма на хищник. Дивият аромат на саваната и джунглата, който кара сърцето да бие 
лудо, а кръвта да застива във вените. 

Отваряш бавно очи. На седем-осем метра от теб, в края на високата слонска трева стои 
огромен кенийски лъв. Великолепен екземпляр, увенчан с гъста, черна грива. Застанал 
е точно на границата между светлината от огъня и мрака на саваната. Жълтите му, 
кехлибарени очи хищно са втренчени в теб. Втори лъв, по-дребен и без грива, явно 
самката, обикаля и души джипа. 

Тялото ти изтръпва от напрежение, а кръвта лудо заблъсква в слепоочията ти. Тежкият 
„Штуцер-Експрес" лежи на земята, вдясно от спалния ти чувал. Знаеш, че е зареден с 
приспивен патрон, но за жалост си опакован в найлоновата ватирана торба. Само 
главата и дясната ти ръка са на свобода. 

Лежиш без да мърдаш и трескаво търсиш изход. Единият вариант е да си останеш така 
и да се осланяш само на лагерния огън. Ако се спреш на него, премини на 115. 
Другото решение е да се опиташ да стреляш само с една ръка, разчитайки на бързината 
и късмета си. В такъв случай, отиваш на 5. 


11. 


Гледката е наистина смразяваща. Тялото на лодкаря е прободено в корема с дълго 
копие и приковано към ствола на високо хлебно дърво. Когато изтичвате до него 
откривате, че нещастникът е вече мъртъв. Лицето и гърдите му са нарязани и потънали 
в засъхваща кръв. Стъписани и онемели от ужас установявате, че носът, ушите и езикът 
му са отрязани, а очите извадени. 

Вече с нищо не можете да му помогнете. Умрял е в страшни мъки, но, изглежда, не се е 
мъчил дълго. Когато се отърсвате от първоначалния ужас, Оконо със замах измъква 
копието и двамата внимателно полагате обезобразеното тяло на земята. Усещаш как в 
гърдите ти лумва див гняв. Ярост свети и в очите на мулата. 

Бързо започвате да се оглеждате и да търсите следите на убиеца или убийците. Ниско 
приведен над тревата, Оконо обикаля няколко пъти около дървото. След това изтичва 
до брега на потока и започва внимателно да души полегналата тръстика. Прилича на 
огромно и разярено ловджийско куче, твърдо решено да настигне избягалия дивеч. 
След минута той се изправя и ти дава знак с ръка. 

- Четирима червени хора! - разперва пръсти той. - Двама тичат натам, а други двама, 
натам! 

Оконо последователно посочва на изток, а след това на югозапад, откъдето долитат 
звуците на там-тами. 

- Това лоши червени хора, мастър! Те пили кръв на беден бушмен. Те по-лоши от 
Симба! Искат и наша кръв. Но ние вземем сега тяхна! 

Оконо решително намества ремъка на автоматичния си „Галил" и изтегля ръчката на 
затвора. В това време ти разглеждаш следите и се колебаеш. Кръвопийците трябва да 
бъдат настигнати и унищожени колкото се може по-бързо. Но в коя от двете посоки да 
поемете? 

Ако решиш да проследите дирите, водещи на изток, премини на 25. 

Ако пък избереш следата на югозапад, водеща към звуците на там-тамите, отиди 
на 87. 


12. 


След седем дни адска работа под палещия екваториален зной, даудата е закърпена и 
отново плавате по реката. Ръцете и тялото ти са покрити с драскотини и синини, 
сплъстена и мръсна брада покрива дълбоко хлътналите ти страни. Пътуването и 
тежкият климат изцеждат и сетните ти сили. Сутрин, когато с натежала и размътена 
глава се надигаш от влажната палуба, всички кости те болят, а коленете ти предателски 
треперят. Чувстваш се дяволски уморен, но целта е вече близо. 

Сверявайки изминатия път с картата установяваш, че вече плавате през територията на 
резервата, а до праговете на реката остават не повече от стотина мили. Бреговете на 
реката се стесняват и са покрити с гъста екваториална гора. Навлезли сте сред зелен 
кошмар от плътно сплетени диви палми, орхидеи, борови и малпигиеви дървета, 
папрати и лиани. 

През деня е тихо, но нощем джунглата се оглася от воя, писъка и рева на безброй 
невидими зверове и птици. Вечер, когато плътният мрак покрие реката, вие се опитвате 
да спите, но това е само една агония. Хищни пълчища от комари и москити се 
нахвърлят отгоре ви и ви държат будни до сутринта. Подпухнали от ухапванията, 
проклинате всичко живо наоколо. 

А сега премини на 92. 


13. 


В този момент автоматът на Оконо започва да бълва огън. С оглушителен трясък и вой, 
куршумите му сеят смърт около теб. Телата на няколко от диваците са прерязани от 
автоматичните откоси и рухват върху окървавената трева. За миг останалите замръзват 
на местата си, оглушени и замаяни от страшната канонада. След това ужасени побягват 
във всички посоки, обзети от неописуема паника. За секунди поляната опустява, но 
Оконо продължава да залива околните храсти с горещо олово. 

Едва когато шумът и виковете им заглъхват сред джунглата, той прекратява стрелбата. 
Ти вече си грабнал карабината и раницата си от земята. Ножът ти остава да стърчи от 
гърдите на мъртвия вожд. 

- Бързо, Оконо, след тях! Не трябва да ги оставим да се опомнят! Хайде! - и хукваш 
бързо напред. 

Помощникът ти се понася след теб, поставяйки в движението нов пълител. 

Премини на 75, за да продължите преследването. 


14. 


Тежкият куршум за лов на слонове улучва масая в гърдите. Ефектът е страшен. Краката 
му се отделят от земята и тялото му полита назад като жалко, сламено чучело. 
Разкъсани вътрешности и висок, кървав фонтан изригват от огромната рана. 
Нападателят ти е мъртъв още във въздуха. 

За миг останалите се заковават намясто, ужасени от страшния му край. Веднага 
използваш скъпоценното време и светкавично презареждаш „Штуцера". Високата трева 
закрива останалите масаи от очите ти, затова бързо се изправяш, прицелват се и 
стреляш отново. Следва гръм и нов предсмъртен вик. Още един труп с разпран корем 
рухва на земята сред потоци кръв. 


Другите двама пред теб захвърлят асегаите и побягват панически с ужасени крясъци и 
изцъклени погледи. Но останалите са зад гърба ти. В момента, в който зареждаш нов 
смъртоносен заряд чувстваш силен удар и непоносима болка те пронизва. Дъхът ти 
секва, а пред очите ти всичко се завърта в шеметен кръг. Вцепенените ти пръсти 
изпускат карабината и преди да се опомниш, вече лежиш по очи върху окървавената 
трева... 

Как ще се развият събитията след това ще разбереш, преминавайки на 29. 


15. 


На другия ден, рано, преди изгрев слънце вдигате лагера и потегляте на път. 

Оконо отново е на волана, а ти отчаяно се взираш в картата и търсиш най-краткия 
възможен път. На това място Аруба прави широка извивка и карайки направо, вие си 
спестявате около стотина мили. 

За сметка, на това пък друсането е направо адско и ти усещаш болки във всички кости, 
стави и мускули. С уморен вой и ръмжене джипът си проправя път сред високата, 
жилава трева, заобикаляйки хълмове и стръмни, сухи дерета. Колелата му често 
пропадат в дълбоки дупки и пукнатини и тогава се налага да слизаш и да буташ. 
Особено коварни са издатините, останали след ровенето на брадвичест глиган. 
Нагазвайки ги, гумите рязко пропадат до осите. Тогава двамата слизате и с лопатки в 
ръце се заемате да ги разравяте. Този непосилен труд, заедно с изпепеляващото 
африканско слънце, изстискват и последната капчица влага от изтощеното ти, 
съсухрено тяло. 

Така преминават още няколко дни. Не се отчайвай и отивай на 63. 


16. 


Колата постоянно се разтърсва от удари. Ровиш трескаво из хаоса на тясното купе и 
търсиш оръжието на Оконо, но уви! Явно то е някъде навън, сред останалия багаж. 
Кафърският бивол продължава да обикаля джипа и да реве силно. Така той беснее още 
половин час, но след като не вижда повече враг, накрая си тръгва. Гневното му мучене 
постепенно се отдалечава зад хълма и скоро заглъхва в далечината. 

Предпазливо се измъкваш от колата и оглеждаш със свита душа полесражението. 

Яката ламарина на джипа в задната част е олющена от ударите, а на две места зеят 
дупки. Ще ви останат за спомен от силата и яростта на чудовището и острите му рога. 
Останалият багаж е разровен и пръснат на стотина метра около джипа. Най-сетне 
откриваш сред тревата и „Галила" на Оконо. За щастие оръжието не е пострадало. 

В това време, потен и запъхтян, дотичва и собственикът му. Мулатът е бесен и сипе 
проклятия по адрес на животното. 

- Това, мастър, лош господар Яфа! Това най-най-лош господар. Господ да го убие! - 
нарежда ядосано той,докато събирате разпиления багаж. 

- Ти, приятел, остави добичето! По-добре си дръж пушкалото до задника, за да не те 
спипа някой друг лош господар! Тук дал Господ такива. Хайде да хапваме и да 
потегляме! След това премеждие отиваш на 72. 


17. 


Трудно е да се опише с думи сцената, която се разиграва след това възклицание. За 
секунди разбиваш клетката с приклада на „Штуцера" и помагаш на пленниците да 
стъпят на земята. Те са изтощени до краен предел и краката им не ги държат. 

Отпускат се на тревата, плачейки от радост и облекчение. От вълнение в твоите очи 
също напират сълзи. Бързо отваряш раницата и им подаваш манерката с течен шоколад, 
който си запазил за краен случай. Те гълтат жадно, а телата им продължават да се 
разтърсват от ридания и конвулсии. След като свършват с шоколада, им подаваш по 
един сухар и по парче сушено месо от антилопа, които също са изгълтани светкавично. 
По бледите им, хлътнали страни избива лека червенина и те вече са в състояние да 
говорят. 

- Който и да сте вие, господине, аз и сестра ми ви благодарим и ще се молим вечно за 
вас! - проговаря най-после Фил Карсън и силно стисва ръката ти. 

Успокои се след тези трогателни мигове и премини на 61. 

18. 


Лендровърът бавно пъпли по ръба на висок пясъчен хълм. Колелата постоянно затъват 
в червеникавата почва, а двигателят вие продрано на максимални обороти. Вече е на 
границата на прегряването и скоро трябва да спрете. Оглеждаш се внимателно и 
търсиш безопасен път за спускане. Трябва да слезете от тази пясъчно-каменлива 
планина, тъй като там, горе, нощният вятър ще гаси лагерния ви огън. 

Но от двете ви страни се спускат дълги и стръмни ронливи сипеи. Осеяни са с 
множество огромни скални отломъци. Накрая Оконо достига ръба на хълма и спира 
джипа. Напред просто път няма. Попаднали сте в капан и сега безпомощно се 
оглеждате и търсите изход 

Какъв е тои, ще разбереш, преминавайки на 57. 


19. 


Когато идваш на себе си и отваряш очи, колата вече се движи. Дочуваш познатия, 
пресипнал вой на двигателя и силното скърцане на купето. Гърбът и гърдите ти са 
стегнати здраво в бинтове, а устните ти са напукани и кървящи Болката отново се 
завръща и пронизва изтерзаното ти тяло Всяко движение е истински кошмар. 

Мулатът пред теб сръчно върти волана и се стреми да избягва дупките и неравностите 

- Оконо... къде отиваме? - с мъка шепнеш ти. 

- Мастър не губи кураж. Всичко бъде наред. Оконо го откара до Ел-Сауд и там вземе 
гориво. После ходим бързо до Аруша. Много бързо! Там доктори и те оправят мастър! 

- Не, приятел! - стискаш зъби ти. - Трябва да продължим към Макомбе. Децата на 
Карсън очакват помощ. Спри и връщай обратно! Чуваш ли, спри! 

Оконо само поклаща решително глава и продължава да води джипа по обратния път. За 
жалост ти отлично съзнаваш, че той е прав и операцията е провалена. При този климат 
дълбоката рана скоро ще се възпали и ще гангреняса. Ако до няколко дни не се 
доберете до мисионерската болница в Аруша, с тебе е свършено. 

Отпускаш се примирено и затваряш очи. Значи така е решила злата съдба! Ти се 
провали и сега навярно други ще поемат по вашите стъпки. Ако не е много късно, 
разбира се, има какво да се спасява. Но така е в живота! Човек много по-често губи, 
отколкото печели. 

Важното е никога да не се отчайваш и да не спираш да се бориш! Докато дишаш и 
докато те има на земята. След това в главата ти настъпва хаос, сред който изплуват 
неясни и откъслечни видения от миналото.Опитваш се да кажеш нещо и... загубваш 
съзнание! 


20. 


Слънцето вече клони на запад, когато се добирате до градчето. Всъщност да се нарече 
Аб-Ел-Сауд град е пресилено. Представлява негърско селище от около стотина 
бамбукови и сламени колиби, пръснати хаотично по ниския, песъчлив бряг на Аруба. 
През средата му минава нещо като път, водещ до малко пристанище. Стотици човешки 
крака, говежди и кози копита вдигат огромни облаци от тежък, задушлив прах. 

Сред него бавно пъпли джипа ви, заобиколен от рояк мръсни, голи негърчета. Пътят 
пред вас е задръстен от огромно стадо волове, подкарвано от гърлените викове на 
десетина масаи. Врявата на децата и пастирите, волското мучене и клаксонът на 
лендровъра създават такава какафония, че скоро ушите ти напълно заглъхват. 

След едночасови усилия успявате някак да се измъкнете от този кошмар и да се 
доберете до нещо като център. 

Оконо спира колата пред постройка с голям, открит навес от пожълтяла тръстика. На 
върха й, окачено на дълъг прът виси избеляло парче плат, навярно кенийското 
национално знаме. 

Измъквате се с пъшкане от прашния джип и, заобиколени от тълпа любопитни, влизате 
вътре. След кратък оглед се досещаш, че това е смесица от магазин, изкупвателен пункт 
и странноприемница. Иззад мръсния тезгях припряно се измъква ниско, дебело човече 
и те посреща с радушно протегната ръка. Приятно ти е да устанрвиш, че пред теб стои 
европеец. 

Премини на 66. 


21. 


Ритмичните удари на тайнствените барабани ехтят с влудяваща 
настойчивост. Вече не спират и през деня и през нощта и ти чувстваш 
как нервите ти се опъват до краен предел. Оконо все още се държи или 
поне не дава израз на уплахата си. Но лодкарят е загубил ума и дума. 
Свил се е на кърмата и неспирно си мърмори нещо. Накрая не 
издържаш на хленченето му. 

-- Оконо, писна ми! Иди виж какво иска тоя страхопъзльо! 


-- Няма нужда ходи! -- веднага се отзовава мулатъг. - Казва туй, червени хора искат на 
нас глави! Казва, който чул там-там, не се върнал в свое село! 

Стоиш мълчаливо, с поглед вторачен в плътната, зелена стена на джунглата. 

Какъв ще е следващият ви ход? Ще разбереш, като преминеш на 93. 


22. 


Двамата лодкари се държат настрана от вас и е трудно да се каже, че са много 
дружелюбни. На няколко пъти улавяш алчните им, крадливи погледи, които хвърлят 
към оръжието и багажа ви. Накрая споделяш това с Оконо. Веднага разбираш, че и той 
тайничко ги е наблюдавал и е стигнал до същите изводи. 

- Те от племе киови, мастър. Не добри хора! Злобни и крадливи като маймуна макака. 
Оконо знае киови. Това лошо. много лошо! Трябва двама с мастър да гледат много, 
много! 

Познавайки мирогледа на спътника си, в началото ти не отдаваш голямо значение на 
думите му. Но за жалост скоро ще се убедиш в тяхната правота. 

Как ще стане това, ще узнаеш, преминавайки на 76. 


23. 


След минута си до клетката. Взираш се трескаво в двете нещастни, дрипави създания. 
Когато ги разпознаваш, не успяваш да сдържиш радостта си. 

- За Бога, вие сте Фил и Анет Карсън?! 

Овладеий се и бързо премини на 96. 


24. 


Слънцето е в зенита си и сипе яростния си огън върху тази изпепелена и прокълната 
пустош. Всичко живо по брега се е изпокрило, търсейки спасителната сянка. 

Двамата с Оконо също сте се проснали под един паянтов навес от тръстика в задната 
част на даудата. Наоколо тегне мъртва тишина, нарушавана само от плисъка на водата в 
ниските бордове. Реката пред вас прави широк завой на югозапад. Стръмният й обрасъл 
ляв бряг закрива панорамата напред. 

Лодката е вече по средата на завоя. Двамата с мулата бършете с кърпи бликащата от вас 
пот и водите ленив спор за качествата на печеното маймунско месо. 

В този момент някъде отпред долита висок, тръбен звук. След секунда прозвучават още 
няколко и до слуха ви долитат силни плясъци на вода. Оконо бързо се изправя на крака 
и се вторачва напред. 

- Лошо, мастър! Господарят Ватубе се къпе и дауда се блъска в него! Това много, много 
лошо! 

Забелязваш, че и двамата лодкари веднага се разтичват и обръщат реверса на двигателя 
на заден ход. Те също са разтревожени и това личи по припрените им движения и 
високите, гърлени викове. Но за зла участ, точно тук Аруба се стеснява и водите й 
ускоряват ход. Въпреки отчаяното бумкане на стария дизел, ладията бавно, но упорито 
продължава да се носи напред. 

Какво ви очаква зад завоя ще разбереш, преминавайки на 45. 


25. 


Приведеният, парцалив гръб на Оконо се мярка сред листата на няколко метра пред тед. 
Тичаш бързо след него, стиснал тежкия „Штуцер" в ръце. Следите, по които те води 
мулатът са ви извели на тясна пътека, следваща течението на потока. Очите на Оконо 
се въртят бързо във всички посоки и зорко опипват плътната, зелена стена 

Така изминавате около половин миля, без да откриете нищо подозрително. Над 
джунглата все така тегне тайнствен сумрак и тишина. 

Изведнъж Оконо се спъва в някаква лиана и светкавично се хвърля по очи. 
Едновременно с това във въздуха се чува остро изсвирване и една дълга стрела с пернат 
край пронизва шапката му и се забива с тъп звук в дънера на дива хевея, растяща край 
пътеката. 

Нима сте попаднали на засада? Това ще узнаеш, преминавайки на 77. 


26. 


На петия ден от плаването даудата най-после засяда в плиткото дъно. Реката се е 
превърнала в тесен горски поток и е невъзможно да продължите. Зловещият тътен на 
там-тамите звучи все по-близо и сякаш извира от всички посоки. Двамата лодкари са се 
свили на кърмата и се озъртат страхливо, стиснали по едно дълго копие. Твоите нерви 
също са опънати, но трябва да продължиш напред. Взимаш тежкия „Штуцер" и 
патрондаша с патроните. Лицето на Оконо е пепелявосиво от страх, но горкият се мъчи 
да си придаде спокоен вид 

-- Оконо! -- нареждаш му ти. -- Остани тук с тия страхопъзльовци и ме чакай! Не се 
ли върна до утре сутринта, потегляйте обратно. Щом се добереш до Аруша, 
телеграфирай на Чезари и му разкажи какво е станало. Знаеш адреса. Е, аз тръгвам! 
Прекрачваш борда и скачаш във водата. Потънал до кръста и вдигнал карабината над 
глава, поемаш напред. 

Но не си направил и десетина крачки, чуваш силен плясък зад себе си. Обръщаш се и 
виждаш водача си. Стиснал „Галила" в ръце и преметнал чанта с пълнители през рамо, 
той бързо те догонва. 

- Чака, мастър! Оконо знае, че умрем, но Оконо не е жена! Сега се постреляме с 
червени хора! 

Събери всичкия си кураж и премини на 58. 


27. 


Решаваш да се предадете и нареждаш на Оконо да свали оръжието. Смяташ, че 
бушмените ще ви пленят и замъкнат в селището си, а там може би ще се появи някаква 
възможност да се измъкнете. Но явно съдбата е избрала друг развой и скоро всичко се 
обърква. Вождът издава кратка, гърлена команда и воините ви заобикалят от всички 
страни.Един от тях сграбчва автомата на твоя помощник и се опитва да го изтръгне от 
ръцете му. 

Но Оконо не може да преглътне такава обида, а още повече загуба. Той засипва крадеца 
с поток от проклятия на всички езици и наречия, които познава. Двамата започват да се 
боричкат и за миг настъпва бъркотия. Изведнъж Оконо, побеснял, пуска оръжието и 
стоварва дясната си ръка, свита в юмрук в лицето на противника си. 

Той залита и се просва по гръб на земята, а останалите надават яростен, животински 
вой. Ситуацията става повече от опасна. В мелето виждаш как един от воините вдига 
асегая си и замахва към гърдите на водача ти. 


Ще допуснеш ли той да загине? Премини бързо на 64. 


28. 


Тъмната екваториална нощ те обгръща отвсякъде. Седиш край малкия огън с канче 
кафе и лениво подръпваш от цигарата. 

Вече трети ден пътувате през саваната без никакъв път и това здравата те е изморило. 
Отблясъците от огъня играят по джипа и по високата слонска трева, която обгражда 
бивака. Оконо отдавна хърка до колата, завит през глава с износено походно одеяло. 
Практичният му ум отдавна му е подсказал, че нощта е дадена за почивка и сън, а не за 
зяпане по храсталаците и звездите. Верен на това житейско прозрение, мулатът 
захърква веднага след ядене и спи непробудно до първите утринни лъчи на слънцето. 
Допушваш цигарата и се гласиш да се намъкнеш в спалния си чувал. В този миг 
далечен рев раздира нощния мрак. Зловещият звук долита откъм хълмистата савана, 
западно от лагера. Веднага разпознаваш гласа на Симба, лъвът, излязъл на нощен лов. 
Всичко наоколо утихва и замира, дори и квакането на дървесните жаби. За щастие 
хищникът е далече, на не по-малко от миля. Въпреки това инстинктивно се примъкваш 
към огъня и взимаш в ръце тежката карабина. Около половин час напрегнато се 
ослушваш, но ревът не се повтаря. Оконо продължава спокойно да похърква под 
одеялото си. 

Вече си се успокоил и мислиш отново да лягаш, когато слухът ти долавя леко 
шумолене в тревата. Забелязваш как на петдесетина метра от теб високата, буйна 
растителност се разклаща и отново замира. 

Явно, там нещо се промъква внимателно и ако това нещо е гладен лъв, положението е 
повече от сериозно. Петдесет метра са опасна близост и ти се страхуваш, че дори и 
огънят няма да спре хищника. Не си новак в Африка и знаеш много такива случаи. 
Усещаш как сетивата ти се напрягат докрай, а адреналинът в кръвта ти бързо се 
покачва. Трябва веднага да вземеш някакво решение! 

Ако решиш да напуснеш нощния ви бивак и да застанеш очи в очи с „господаря 
Симба", премини на 40. 

Ако пък предпочетеш сигурността на огъня, макар и относителна и не смееш да 
рискуваш, опитай да поспиш малко, после отиди на 10. 


29. 


Лежиш с дълбоко забита в гърба ти стрела. Нечовешка пареща болка те приковава към 
земята и парализира тялото ти. Пред очите ти се стеле кървав мрак и само ушите ти все 
още долавят шума на битката. 

Като насън дочуваш високия, победен вой на масаите и свистенето на стрелите им. Те 
са се втурнали към тед и сухата трева съска и пращи под тичащите им крака. 

По звуците разбираш, че са вече близо и краят ти е предрешен. Обзема те смъртна 
умора. Затваряш очи, очаквайки последния, фатален удар да сложи край на всичко. Но 
вместо него, над главата ти се разнася кънтяща, автоматична стрелба. 

Най-после е заговорил „Галилът" на Оконо! 

За да узнаеш как завършва тази страшна битка, премини на 95. 


а“: МС , : 


30. 


Вече трети ден си пробивате с мъка път през зеления ад, водени от зловещото думкане 
на там-тамите. Сега, когато сте далече от грохота на водопадите, звуците им долитат 
ясно от сърцето на джунглата. Гу усилващи се, ту заглъхващи, те извират някъде от 
югозапад, откъм бреговете на езерото Елси. 

Тялото ти е мръсно, потно и изранено. Безбройните драскотини и ухапвания от комари 
и москити са се възпалили и те сърбят ужасно. Запасите ви от вода и храна са на 
привършване и тримата се мъкнете гладни и изтощени до смърт. Всеки изминат метър, 
изтръгнат с борба от девствения лес, ви коства неимоверни мъки и нова, още по- 
убийствена умора. 

Отслабнали, с изпити лица и дълбоко хлътнали очи, с треперещи ръце и крака, 
продължавате да залитате като сенки сред влажния, горещ сумрак. В сравнение с 
джунглата, саваната бе рай, изпълнен с чист въздух, светлина, простор и много дивеч. 
Въпреки всичко продължавате да се влачите с диво упорство, насочвани и примамвани 
от неспирния тътен на тайнствените горски барабани. 

Към края на четвъртия ден с мъка изпълзявате на малка горска поляна и като покосени 
се строполявате сред високата, жилава трева. Лежите и с широко отворени уста жадно 
гълтате живителния въздух. Нямате сили дори да свалите огромните раници от 
изранените си, потни гърбове. 

Ненадейно лодкарят се надига и започва да оглежда тревата. След това надава радостен 
вик и със залитане се втурва в гъсталака. 

- Какво става с него, Оконо? Полудя ли? - уморено питаш ти. 

- Не, мастър. Бушмен не луд. Видял пътека на животни към водопой. Те ходят пият 
вода. Оконо и мастър също ходят пият вода! 

Въпреки радостното откритие, продължавате да лежите на тревата. Чак след половин 
час силите ви бавно се възвръщат и вие с болезнено пъшкане се надигате и се готвите 
да последвате бушмена. И в този миг до ушите ви долита силен вик. Той идва откъм 
горския водопой и е изпълнен с ужас и болка. 

Това е гласът на лодкаря! Споглеждате се с тревога и хуквате натам. 

Бързо премини на 73. 


31. 


Даудата неумолимо се приближава към разярения гигант. Двамата с Оконо стреляте 
във въздуха и крещите с всички сили, за да го сплашите. В това време кормчията прави 
отчаяни опити да отклони лодката към десния бряг, но напразно! Бавното, но мощно 
течение упорито я връща в средата и фаталният сблъсък приближава. 

След броени секунди се озовавате до слона и огромните му глава и хобот се извисяват 
заплашително над вас. Миг след това левият борд на даудата се блъска силно в 
плешката му, потопена изцяло под водата. Разнася се силен трясък на чупещо се дърво 
и лодката силно се накланя, загребвайки вода. 

Как ще завърши това премеждие ще разбереш, преминавайки на 70. 


32. 


Изчакваш тримата ти спътници да се скрият в джунглата и бързо залягаш до един 
храст. Имаш отлична видимост към селото и лесно откриваш фигурите на новия вожд и 
на шамана. Ге крещят и ръкомахат, опитвайки се да въдворят ред и да организират нова 
атака срещу вас. 


Вкарваш първия патрон и се прицелваш внимателно във вожда. След това задържаш 
дишането и плавно натискаш спусъка. Когато димът пред очите ти се разсейва, зърваш 
неподвижното му тяло, проснато в прахта. Силен, скръбен вой оповестява точния ти 
изстрел. 


7 
су 


Но в това време старият шаман, оглеждайки се страхливо и злобно, захвърля жезъла си 
и хуква с неподозирана бързина към най-близката колиба. Още миг и ще се шмугне 
вътре. 

Прицелваш се бързо и повторно натискаш спусъка. Тежкият куршум го застига на 
прага и тялото му тупва вътре. Само петите му остават да стърчат навън. Нов, още по- 
яростен и уплашен вой съпровожда смъртта му. 

Нямаш повече време за губене Нарамваш „Штуцера" и побягваш след Оконо и 
пленниците. 

Премини на 56. 


33. 


И двамата знаете, че го очаква неминуем, мъчителен край. След това виждаш как очите 
му потъмняват и ужасът в тях е изместен от дива ярост. 

Оконо се изправя и без да се пази открива автоматичен огън по околните дървета. 
Дулото на „Галила" бълва пламък, а куршумите му кършат листа и клони и сеят смърт. 


Мулатът захвърля празния пълнител,поставя нов и продължава стрелбата. Дулото на 
автомата се нагрява и започва да дими. Едва тогава настъпва тишина. 

Оглушен от грохота на изстрелите, бавно надигаш глава и се оглеждаш внимателно. 
Дъждът от стрели е спрял и никой от тайнствените ви нападатели не се мярка. Плаха 
надежда проблясва в съзнанието ти. 

- Май им натри муцуните! Хайде да изчезваме! 

Мулатът поклаща със съмнение глава. Диша тежко и на пресекулки. 

- Червени хора не бяга, мастър! Те тук! Те взимат наши глави. Оконо вече мъртъв! 

- Глупости, приятел! -- опитваш се да го окуражиш. - Ще се оправиш. Хайде да 
бягаме! 

- Не, мастър, Оконо вече умрял! - повтаря упорито той и зарежда нов пълнител. - Бягай, 
мастър, бягай! Оконо прикрива теб. Убие много червени хора! 

За жалост той е прав. Още никой не е оживял от страшната и тайнствена отрова. 
Душата ти се свива от мъка. Нямаш сили да мръднеш от мястото си. 

- Бягай, мастър! - започва да те тика с ръка Оконо. - Трябва спасиш брат и сестра! Те у 
червени хора и червени хора ги изядат. Бягай! 

След това се обръща и отново открива огън. Хвърляш му последен, прощален поглед и 
с натежали крака се измъкваш от укритието сред скалите. Потисни мъката си и бягай 
бързо на 99. 


34. 


Пръстът ти ляга на спусъка. Но миг преди да го натиснеш, над главата ти се разнася 
ниско басово ръмжене. Замръзваш на място и бавно се оглеждаш. 

Точно над теб, върху дебел, сух клон се е притаил голям, петнист леопард. Мощните му 
крайници са свити за скок, ав жълтите му, котешки очи гори хищен пламък. Познаваш 
коварния му, агресивен нрав и знаеш, че за разлика от лъва, той убива заради самото 
убийство. 

Животът ти виси на косъм и трябва да стреляш веднага. Поемаш рязко дъх и се 
обръщаш по гръб. Но дивият звяр е по-бърз! Преди да успееш да насочиш тежкото дуло 
към него, той скача със силен рев върху теб. 

Предстои ти борба на живот и смърт! Затова бързо премини на 49. 

35. 


От изненада лодкарят издава тих, гърлен звук, но бързо се окопитва. С неподозирана 
бързина ръцете му се стрелват като змии към теб. Преди да успееш да реагираш, 
гърлото ти попада в менгемето на железните му пръсти. Бушменът е нисък и набит, а 
под атлазената му кожа играят огромни, издути мускули. Атаката му е мълниеносна и 
те хваща неподготвен. Въздухът с хъркане излита от гърдите ти, а пред очите ти се 
завъртат бясно тъмни кръгове. 

Все пак успяваш да се стегнеш и забиваш юмрука си в стомаха му. Напразно! Остра 
болка пронизва ръката ти, все едно, че си ударил дънера на боабаб. Въпреки това, 
стиснал зъби, продължаваш да нанасяш крошета в стомаха, корема и ребрата му. 
Ефектът е все така нулев. Противникът ти даже и не трепва, а пръстите му още по- 
здраво стисват врата ти. Още малко и ще ти пречупи прешлените, а и въздухът ти 


свършва напълно. 
Дробовете ти вече се гърчат в конвулсия, в ушите ти тревожно забиват безброй 
погребални камбани! 

Нещата отиват на зле, затова бързо търси изход и премини на 41. 


36. 


Ледени тръпки полазват по гърба ти. Ухапването от черна мамба е толкова 
смъртоносно, че не винаги и инжектирането на серум спасява жертвата. Ако изобщо 
оживее, ухапаният се нуждае от продължително лечение в болница и дълго 


възстановяване. В много случаи засегнатият крайник се възпалява, загноясва и трябва 
да бъде ампутиран. Всички тия мисли светкавично пробягват в главата ти, докато 
грабваш карабината, подпряна на задното колело и бързо я зареждаш. Но за беда 
змията се намира точно между теб и спящия Оконо. 

Ако стреляш от това положение, куршумът може да засегне и него. За друго не остава 
време, тъй като дотам са двадесет метра, а мамбата всеки миг ще забие отровните си 
зъби в голата му пета. В този миг зърваш дебелия, чаталест клон, висящ на два-три 
метра над помощника ти. Прицелваш се внимателно и натискаш спусъка. 

Отиди на 71, за да разбереш резултата от изстрела. 


37. 


Водите на Аруба бучат и се пенят, увлечени стремително между базалтовите скали на 
праговете. Тук-там между тях различаваш отделни ръкави и проливи. Попаднала в тях, 
водата се блъска и надига в огромни вълни и въртопи. Над всичко това висят огромни 
облаци от пяна и воден прах. Тътенът е така оглушителен, че двамата с Оконо трябва да 
си крещите в ушите, за да се чуете. 

След като сте огледали внимателно опасните бързеи, поемате обратно мъчителния път 
през джунглата. Бързате преди падането на нощта да се доберете до даудата, закотвена 
на миля по-нагоре по течението. Изправен си пред поредната, трудноразрешима 
дилема. Да рискувате и да се спуснете през водния ад или да изоставите лодката и да 
продължите пеша? И двете решения имат своите плюсове и минуси и ти е трудно да 
решиш. 

Ако се спреш на първия вариант, премини на 81. 

Предпочетеш ли да рискуваш по-малко и да поемеш по-бавния и мъчителен, но 
по-сигурен път, отиди на 51. 


38. 


С Оконо отново сте на път. Познатият, пресипнал вой на двигателя гали слуха ти и те 
окуражава. Първия ден се движите по десния бряг на Аруба, който е обрасъл и неравен, 
но за щастие все още проходим. 

Но на втория пред вас се изпречват дълбоки, сухи оврази, покрити с гъсти храсталаци. 
Нямате друг изход, освен да ги заобиколите откъм откритата степ. а след това отново 
да се върнете и да следвате течението на реката. Мърморейки ядосано, Оконо завърта 
волана и сред облаци прах се понасяте през високата, суха трева. 

А сега премини на 80. 


39. 


Селото е вече пред вас. Още не го виждате, но до ушите ви долита шум, като от 
разтревожен кошер. Там също е избухнала паника. Виковете на мъжете се сливат с 
уплашения вой и писък на жените и децата. Всичко това е примесено с яростен 
кучешки лай. 

Водени от тази какафония, достигате края на джунглата и едва дишащи залягате в 
храстите. Гледката, която се разкрива пред очите ви, е впечатляваща. 

Сред огромна поляна край бреговете на потока са пръснати стотина колиби от слама, 
клони и бамбук. Над селото се носи прах. сред който се лута, блъска и крещи огромна 
тълпа. Суматохата е пьлна и това увеличава още повече паниката. 


В центъра, до голяма колиба забелязвате мъж, който с крясъци се мъчи да въведе 
някакъв ред. До него се щура прегърбената фигура на старец, загърнат целия в кожи. 
Главата му е украсена с маска на леопард, а костеливите му ръце размахват дълга, 
извита тояга. 

Пискливият му, злобен глас, напомня вой на хиена и се смесва с общата какафония. По 
всичко изглежда, че това е шаманът на селото. Двамата с Оконо лежите в края на 
джунглата и се чудите какво да предприемете. Изведнъж той те побутва по рамото и ти 
посочва голямо сухо дърво, на стотина метра от вас. 

Поглеждаш натам и дъхът ти секва! Премини на 104 и ще разбереш какво си видял. 


40. 


Със зареден „Штуцер" в ръка, бавно, крачка по крачка навлизаш в сухата трева. Очите 
ти са присвити, за да привикнат бързо към тъмнината на нощната савана. Промъкваш 
се така, че вятърът да духа в лицето ти и да отнася твоята миризма към лагера, а не към 
храсталака. Правиш две-три крачки и замираш, ослушвайки се. След това се 
придвижваш отново и ОТНОВО. 

За половин час успяваш да обиколиш бивака, но от нощния ви посетител няма и следа. 
Постепенно се успокояваш и отпускаш напрегнатите си мускули. Ловната риза на гърба 
ти лепне от пот и е време да се връщаш. 

И тогава срещаш погледа на опасния звяр. Две огромни, жълти, котешки очи хищно са 
се впили в теб! 

Концентрирай всичките си сили и воля и премини на 46. 


41. 


Дявол да го вземе, този дивак явно е решил да сложи край на земните ти мъки! И, 
изглежда, че ще успее. 

При тази мисъл те обзема дива ярост и влива в омекналото ти тяло неочакваната сила. 
Рязко забиваш коляното си в слабините му, влагайки в този удар цялата тежест на 
тялото. Този път бушменът изревава от болка и се олюлява. За част от секундата той 
отпуска хватката си и това ти е достатъчно. Ръцете ти се промушват светкавично над 
неговите и се впиват в очните му ябълки. Следва нов натиск и нов болезнен вой оглася 
реката. Лодкарят те пуска и се хваща за очите. Започва да се върти, подскача и 
прикляква на място. Издебваш момента и, за да го облекчиш от болката, му нанасяш 
страхотен десен в челюстта. Главата му рязко отлита назад, очите му се подбелват и 
той се просва по гръб на дъното, без да издаде звук. 

Едва тогава си отдъхваш и се оглеждаш. Картината. която се разкрива пред очите ти, е 
колкото трагична, толкова и комична. 

Вторият лодкар е застинал на два метра от теб, с тежко дърво в ръка. Срещу него, 
подпрян на джипа, стои Оконо и го държи под прицела на автомата си. Устата му 
отново премята неизменната дъвка, а в очите му се чете нескрито възхищение. 

- Това страшно, мастър! Това нокауг. Оконо знае. Оконо гледал по телевизор в 
Найроби! 

Отдъхни си и премини на 108. 


42. 


Сънуваш кошмарен, сън. Огромният кафърски бивол отново те настига и ти ясно 
дочуваш яростното му пръхтене. Отваряш уста да извикаш от ужас и... се събуждаш! 
Малкият огън е догорял напълно, но грамадната африканска луна залива с призрачна 
светлина лагера и околните акациеви храсти. Над саваната и реката тегне мъртва 
тишина, нарушавана само от хора на щурците и дървесните жаби. Увиваш се плътно в 
одеялото и се обръщаш на другата страна, за да потънеш отново в кошмарните си 
сънища. Но миг преди да затвориш очи, мътният ти поглед се спира на нещо, което 
веднага те разсънва. 

Изтръпнал, усещаш как по гърба ти полазват ледени мравки, а кръвта нахлува в главата 
ти и започва лудо да пулсира. Из лагера ви безшумно, като привидения, сноват 
приведени човешки сенки. Една от тях е приклекнала до теб и бавно измъква 
карабината, чийто ремък е затиснат под дясната ти ръка. 

Какво става около вас? Кои са тези хора? Ще узнаеш, преминавайки на 8. 


43. 


Тримата стоите вцепенени от ужас, с погледи, вторачени в мястото на трагедията. 
Водата вече се е успокоила и само огромното кърваво петно все още напомня за 
мъчителния край на нещастника. 

Миг по-късно вторият лодкар излиза от вцепенението. Грабва един дълъг нож ис 
яростен вик се хвърля към водата. В последния момент Оконо успява да го сграбчи и 
задържи на палубата. Погледът на негъра е обезумял от мъка и жажда за мъст. Не спира 
да крещи несвързано и да се бори. Силен е, затова ти също притичваш и помагаш на 
мулата да му измъкнете ножа и да го укротите. За по-сигурно решавате да го вържете 
отзад на кърмата, докато се успокои. 

После Оконо се заема с дизела и след половинчасови мъки успява да го запали. Ти 
хващаш кормилното гребло и бавно, с мъка извеждате голямата лодка от заливчето. 

И двамата бързате да напуснете това злокобно и кърваво място. Джунглата на Макомбе 
е взела първата си жертва. Нелепа и безцелна, а може би, не и последна! Вързаният на 
кърмата се дърпа и крещи, но след време се успокоява и притихва. Течението на Аруба 
отново ви поема и понася към целта. 

Премини на 105. 


44. 


Усещаш, че няма да издържиш дълго на страхотното напрежение. Мускулите ти 
треперят, но стиснал зъби, не снемаш поглед от злобното лице на вожда. 

А той сякаш не усеща умора. Движенията му стават все по-бързи и опасни. Острието на 
асегая му разсича въздуха на сантиметри от тялото ти. Със сетни сили успяваш да го 
държиш на разстояние. Накрая умората си казва думата. 

Отстъпвайки при една от атаките му назад, заплиташ крака в тревата и се просваш по 
гръб, а копието излита от ръката ти. 

Диво тържество блесва в изпъкналите, кръвясали очи на вожда. С ликуващ вой той се 
спуска към теб и замахва, за да те прикове към земята. Оставаш вкаменен и с широко 
отворени очи следиш смъртоносното острие, летящо към гърдите ти. 

Бързо премини на 111. 


45. 


Завоят е вече преминат и пред очите ви се открива дивна гледка. Потопени на половина 
в реката, пред вас шумно се къпяг двадесетина слона. Над водата се носят силни 
плясъци, пръхтене и доволен рев. Огромни уши се размахват и хоботи се потапят и 
издигат, изхвърляйки стълбове вода На това място реката е силно размътена и 
развълнувана от гигантските туловища. В по-плитките води до левия бряг забелязваш и 
няколко малки слончета, поливани грижовно от майките им 

При вашата неочаквана поява стадото прекъсва заниманието си и замира във водата. 
Миг след това проечава тревожното тръбене на един от самците и животните 
панически се юрват към брега. Настъпва неописуем хаос и шум. Огромни вълни се 
издигат под краката на подплашените исполини и силно разлюляват даудата. 

За миг носът й се изправя нагоре, а след това се стоварва със силен плясък върху 
водата. Въжетата скърцат отчаяно и едва удържат Лендровъра. Залитайки на всички 
страни, двамата с Оконо се втурвате и грабвате оръжието си. 

Какво ще последва разбираш, отивайки на 53 


46. 


Лъвът е само на пет-шест метра от теб, притиснат плътно към земята. Явно гигантската 
котка се готви за скок. 

Замръзваш на място, а секундите политат с дяволска бързина. Нямаш време дори да 
повдигнеш тежкия приклад към рамото си. В мига, в който въздухът потреперва от 
ужасния рев на връхлитащия звяр, стреляш интуитивно. 

Всичко става дяволски бързо, но все пак успяваш да зърнеш огромното тяло, повалено 
пред теб. 

В този миг зад гърба ти проечава нов рев, съпроводен моментално от изстрел. Нещо 
тежко тупва в тревата. 

Какво става около теб? Отминала ли е смъртната опасност? Това ще разбереш, 
отивайки на 50 


47. 


Не е изминал и половин час от отдалечаването на Оконо, когато изведнъж дочуваш 
виковете му. Едновременно с това до слуха ти долита тежък тропот на копита. Звуците 
бързо се приближават към лагера ви. 

Захвърляш отворената консерва и хукваш към джипа, където е подпряна карабината ти. 
Задъхан я грабваш и зареждаш светкавично. В това време над високата трева на 
близкия хълм се появява облаче прах. След това изниква главата на водача ти, а накрая 
и той самият. 

Бяга лудо към джипа и крещи, а по петите му се носи огромен и черен като смъртта 
кафърски бивол. 

Не изпадай в паника и бързо премини на 86 


48. 


Същия ден, привечер даудата хвърля котва до високия, тревист бряг. С Оконо бързо 
запалвате малък огън и пренасяте от джипа оръжието и малко провизии за вечеря. Това 
се повтаря всеки ден, а лодкарите остават да нощуват в ладията. 


След час оскъдната вечеря е изгълтана, задължителното канче с кафе изпито и вие се 
излягате до огъня. Завиваш се през глава и уморено затваряш очи. От околната савана 
не долитат никакви заплашителни звуци. Над реката и даудата също тегне гробна 
тишина. 

Бързо потъваш в дълбок сън. Но за дълго ли? Това ще разбереш, преминавайки на 6. 


49. 


Тежкото му, мускулесто тяло се стоварва като камък. Огромните, закривени нокти се 
впиват в гърдите и лявото ти рамо. Озъбената му, хиидна паст е само на сантиметри от 
гърлото ти, а яростният му рев те оглушава. 

За щастие карабината се оказва между вас и напрегнал всички сили ти задържаш 
опасните зъби на разстояние от лицето си. Опираш здраво крака в земята и с отчаяно 
усилие отхвърляш леопарда от себе си. 

От рамото ти шурти кръв, а болката парализира лявата ти ръка. Кръв блика и от 
гърдите ти. Моментално изпадаш в шок, а пред очите ти притъмнява. Вече се бориш 
механично, с отчаянието на обречен. Безмилостният ти нападател отново е на крака и с 
нов, яростен рев повторно се нахвърля. Нямаш време, нито пък сили да се надигнеш от 
земята. Лежейки по гръб, успяваш само да протегнеш „Штуцера", отбранявайки се с 
него като с копие. 

Леопардът моментално захапва цевта и с мощно дръпване се мъчи да изтръгне 
оръжието от окървавените ти ръце! 

Нима това ще бъде твоят край? Ще разбереш, отивайки на 91. 


50. 


Скачаш бързо на крака и трескаво зареждаш нов патрон. Но всичко вече е свършило.На 
няколко метра от теб, сред изпомачканата трева различаваш проснатото тяло на още 
един лъв. В това време изниква и Оконо с „Галила" в ръце. 

- Мастър забравил, че господарят Симба има и господарка. Жалко, че Оконо няма как 
им смъкне кожи! Нали стреляли с приспивни патрони! Поспят и после отново тръгнат 
на лов! 

Едва сега осъзнаваш на каква опасност си бил изложен. Без малко твоята 
самонадеяност щеше да те доведе до бърз и страшен край! 

- Благодаря ти, Оконо! Не предполагах, че са двойка! 

- Можеше те и повече, мастър! Аз казал, че тук царство на Симба. Хайде, отива спи! 
Мулатът оставя оръжието в тревата и се навежда да разгледа самеца. Това е един 
великолепен кенийски лъв с тъмнокафява, почти черна грива. Повалената самка е доста 
по-дребна, със светложълтеникава козина. И двата хищника са улучени в шиите. 

След преживения стрес те обзема адска умора. Обръщаш се и с натежали крака се 
помъкваш към огъня. 

Сега се отпусни и премини на 60. 


51. 


Целия следващ ден тримата се въртите около даудата и нейния товар. С помощта на 
дебели пръти и въжета успявате да я изтеглите на половина сред високата тръстика и да 
я закотвите здраво. Нахвърляте върху палубата и джипа клони и бамбук и също здраво 


ги привързвате. Прикрита под тази пищна зеленина, лодката е невидима откъм реката и 
брега. 

Двамата с Оконо опаковате грижливо багажа, който ще мъкнете с вас и си го 
разпределяте. 

В началото лодкарят иска да изчака завръщането Ви на борда, но скоро се разколебава. 
Явно уплашен от самотата и зловещата тишина над тръстиките, той решава да дойде с 
вас. Това означава още един чифт здрави ръце и повече багаж. Когато мракът се спуска 
над реката и джунглата, вие сте приключили с всички приготовления и скоро потъвате 
в неспокоен, тревожен сън. На другата сутрин, окъпани от първите слънчеви лъчи, 
поемате опасния си път. 

Скоро потъвате в девствените и непроходими дебри на дивата джунгла, наречена 
Макомбе. 

Бъди смел и премини на 30. 


52. 


Следващите няколко дни преминават спокойно Голямата дауда бавно се влачи по 
течението със загасен двигател. От време на време срещате пясъчни плитчини, но 
кормчията си знае работата и провира ладията ловко между тях. 

Левият бряг е стръмен и обрасъл в палмови и акациеви горички, а десният, нисък и 
равнинен. Тревистата савана се простира чак до хоризонта на север и из нея забелязвате 
многобройни, пасящи стада. Из високата слонска трева често се мяркат дългите рога на 
конски антилопи, гну и импала. До тях миролюбиво преживят черни кафърски биволи, 
от чийто път се отмества дори и Симба - господарят на саваната. 

Един ден заварвате край водата и двойка двуроги носорози, дошли на водопой. 
Забелязвайки ви, дебелокожите гиганти вторачват подозрително кръвясалите си, малки 
очички в даудата, след това се обръщат тромаво и със силно пръхтене изчезват във 
високата трева. Изглежда, че Чезари е бил прав. Навлизате в един непокътнат и 
девствен животински рай. 

Изтягаш се лениво под тръстиковия навес върху носа на лодката и блажено подръпваш 
от цигарата. Но не знаеш, че предстоят събития, които ще те изтръгнат от идиличното 
спокойствие и ще променят коренно хода на нещата 

Премини на 22. 


НИ ИРААРИ 


53. 


Ладията е на стотина метра от бягащите животни, които вече се измъкват на брега. Но 
за ваш ужас точно отпред, в средата на течението, остава огромен, стар мъжкар. Ушите 
му са разперени, а малките очички са налети с кръв и злобно вперени в досадния 
натрапник. 

- Явно, това е водачът, който е решил да прикрива стадото и да накаже непознатия звяр. 
Разстоянието между вас бързо се скъсява и трябва веднага да вземеш решение. 

Едната възможност е да стреляш по гиганта и така да проправиш път за лодката. Ако се 
решиш на това, отиди на 2. 

Другият изход е да се опитате да го уплашите с изстрели и викове и да го прогоните от 
пътя си. Спреш ли се на това решение, премини на 31. 


54. 


Откатът от изстрела те блъсва в рамото и ехото го понася над равнината. За миг 
побеснялото животно залита и се заковава на място. Явно, куршумът го е засегнал, но 
не смъртоносно. А това е най-опасната ситуация, в която може да изпадне един ловец. 
Малките, налети с кръв очи се спират на теб и злобно те фиксират. След това биволът 
изревава и отново се втурва напред. Огромен и черен, той лети като локомотив и 
разстоянието между вас бързо се скъсява. 

Трескаво шариш в джоба на панталона си и с ужас установяваш, че нямаш повече 
патрони! Захвърляш ненужното оръжие на земята и на свой ред хукваш към джипа. От 
него те делят не повече от петдесетина метра, но свирепият звяр те настига бързо. 
Напрягаш сетни сили и направо хвърчиш пред него. 


Когато задъхан и плувнал в пот се добираш до колата, биволът е само на три-четири 
метра зад теб. За щастие задната врата е отворена и ти с плонж се хвърляш вътре. 
Веднага след това Лендровърът е разтърсен от силен удар. 

А сега си поеми дълбоко дъх и премини на 16. 


55. 


На сутринта те събужда силна врява. Отваряш подпухналите си очи и стреснато се 
оглеждаш. 

С един обут и един бос крак, Оконо подскача около ниско, разклонено дърво и хвърля 
към клоните каквото му попадне под ръка. Там, на върха се е разположил малък макак 
и стиска в лапичките си липсващата му обувка. 

Помощникът ти сипе проклятия на някакво диво местно наречие и продължава да го 
замерва с град от камъни и дървета. Но далечният му роднина ловко подскача по клона 
и не пуска плячката си. Върху околните дървета са се разположили останалите от 
стадото и надават гръмогласни писъци и крясъци. Какафонията ти надува главата и ти с 
недоволно ръмжене се измъкваш от спалния чувал. 

- Хей, Оконо! Остави на мира братовчед си! Карай с една обувка! 

- Той не братовчед на Оконо. Той лош и крадец. Ей сега му опърля крадлива опашка! 
Преди да успееш да реагираш, мулатът грабва автомата си, прицелва се и стреля. За 
късмет на малкия крадец Оконо великодушно е отправил куршумите не към него, а към 
клона на който седи. Разнася се отчаян писък и той тупва на земята заедно със 
злополучната обувка. Уплашеният макак я зарязва и бързо хуква през високата трева 
към съседните дървета. Развеселен, Оконо отново вдига автомата, но ти си вече при 
него и хващаш с ръка цевта му. 

- Стига вече, приятел! Той се засрами и ти върна обувката. Пести патроните! 

Все още възбуден, водачът ти дръпва един-два пъти оръжието, но накрая се успокоява 
и го отпуска. Грабва захвърления чепик и го нахлузва на крака си. 

- Мастър бял! Не разбира животно. Животно като хора, добро и лошо. А макака много 
лошо! Макака краде! 

След този дълбок философски извод, вие се залавяте за работа и скоро лагерът е 
вдигнат и натоварен на джипа. И отново потегляте. 

След тази маймунска дандания, премини на 101. 


56. 


Промъквате се бързо по посока на реката и спасителната дауда. Анет Карсън е толкова 
изнемощяла, че се налага да я мъкнеш почти на гръд. Брат й, Фил, засега се държи, но 
това явно няма да продължи дълго. 

Оконо е начело и с мачете в ръка проправя път през гъсталака. Често се спъвате и 
падате, но веднага се изправяте на крака и продължавате убийствения си марш. 
Отлично разбираш, че ако нощта ви завари в джунглата, никога няма да намерите 
старите ориентири и пътя към Аруба. 

Когато вече сте преполовили разстоянието, там-тамите отново забиват глухо. Оконо 
спира и се ослушва. След това те поглежда разтревожен. Изтръпнал, ти също се 
досещаш какво означават тези звуци. 

Воините на племето са се впуснали по следите ви! Оконо дава припряно знак да 
тръгвате. Поемате дълбоко въздух и отново се втурвате към реката. 

Бързо премини на 107. 


57. 


Трябва да се махате от това проклето място, тъй като вятърът се усилва и започва да ви 
засипва с пясък. Оконо се мръщи недоволно и изплюва дъвката си на земята. Това е 
сигурен знак, че е безпомощен и разтревожен. Но накрая ти вземаш решение и го 
тупваш по рамото. 

-- Хайде, приятел! Викай духовете и таласъмите си на помощ и пали! Ще се спуснем 
по задник! - и му посочващ левия склон. Той ти се е сторил по-полегат и проходим. 

-- Оконо няма таласъми, мастър! Оконо има Христос! 

Мулатът бързо се прекръства. Учуден, едва сега разбираш, че черният дявол е 
християнин. След това се прекръстваш и ти, сядаш в колата и махваш с ръка. 

- Хайде, давай! 

Двигателят изревава и джипът бавно и някак неохотно поема по дългия скат. 
Мобилизираи се и премини на 82. 


58. 


От два часа се промъквате нагоре срещу течението. На места водата ви е до колене ис 
мъка си пробивате път през увисналите лиани и бромелии. За щастие дъното е равно и 
проходимо. Джунглата е тиха и само тътенът на там-тамите долита до вас. 

Ослушваш се напрегнато, но не можеш да определиш посоката на звука. Той ту се 
усилва, ту отслабва, но не спира нито за миг. Оконо гази във водата на пет метра зад 
теб, стиснал здраво заредения автомат. Изцъклените му от страх очи зорко се въртят 
във всички посоки. Прилича на уплашено животно, надушило притаилия се хищник. 
След един завой пред вас се открива камара от едри, валчести камъни и повалени 
стволове на диви хлебни дървета и хевеи. Явно са довлечени дотук от някой бушуващ 
порой. Мястото е удобно и даваш знак за почивка 

Премини на 7. 


59. 


Идваш на себе си едва на другия ден. Съзнанието ти бавно се възвръща и ти с мъка 
фокусираш замъгления си поглед върху околните предмети. Първото нещо, върху което 
се спира той е одраната леопардова кожа, просната да съхне върху близкия храст. След 
това различаваш джипа и Оконо, клекнал до малък огън. 

После избухва болката. Нямаш сили да мръднеш, а тялото ти сякаш е залято с 
разтопено олово. Гориш в трескав огън, а всичко вътре в теб се гърчи в мъчителни 
спазми. Раните ти са възпалени и сякаш горещи игли се забиват в тях. Наложени са с 
някакви треви и са омотани в бинтове. 

Оконо забелязва, че си отворил очи и бързо скача. 

- Хей, мастър, Оконо вече мислил ти умрял! Но сега лошо минава и мастър живее! 

- Какво се случи, приятел? - с мъка прошепваш ти. Даже и това ти причинява болка. 

- Ами, Оконо чул рев на лош господар Тара и тичал бързо. Тара много зъл и захапал 
дуло. Мастър пратил куршум право в гърло на Тара. Хей там негова кожа! Сега мастър 
трябва много, много спи! Оконо пази! 

Силите ти те напускат и ти отново потъваш в горещия кошмар на треската. 

Какво решение ще вземеш при това положение? Почакаи до другия ден и премини на 
69. 


60. 


На другата сугрин, докато вариш кафе, Оконо се занимава с изподраните си при 
преследването на лъва панталони. Закърпва ги неумело, изпира ги и ги окачва на 
близката чадъровидна акация да съхнат. 

Към обяд вдигате лагера, товарите всичко на Лендровъра и потегляте. По груби 
изчисления до дивите брегове на езерото Елси ви остават около петстотин мили. Затова 
трябва да бързате! 

Пред вас е сухата, необятна савана, а далече на югозапад ви очакват тайнствените 
джунгли на резервата Макомбе. 

Лесен ли е пътят до там? Премини на 103. 


61. 


- Всъщност, как се озовахте в този ад? - пита те Анет Карсън, след като най-силното ви 
вълнение преминава. 

- Търсих точно вас и брат ви, мис Карсън. Бях нает да ви издиря и от един месец с 
помощника ми сме по следите ви. Но това е дълга история, а в момента времето ни е 
малко! Трябва веднага да изчезваме! Но преди това ми разкажете с няколко думи, как 
попаднахте тук? 

- Стана преди много седмици - отговаря фил Карсън. - Ловувахме по долното течение 
на Аруба, когато диваците ни нападнаха и плениха. Те са отвратителни и жестоки 
създания, господине! Заедно с нас домъкнаха тук и тримата ни спътници. Водача ни, 
Пепе и единия от лодкарите убиха веднага и то пред очите ни! Господи, беше ужасно! 
Още чуваме виковете на клетниците. Вторият лодкар живя при нас, тук в клетката. 
Преди десетина дена изчезна. Предполагам, че тия зверове в човешка кожа са убили и 
него! Сигурен съм. че скоро щеше да дойде и нашият ред. Очаквахме това и треперехме 
през цялото време. Слава Богу, че ни открихте навреме! 

След този драматичен разказ, премини на 78. 


62. 


Замъгленият ти поглед бавно обхожда даудата. От двамата лодкари няма и следа. Само 
две големи локви засъхнала кръв по дъното показват къде и какъв е бил техният край. 
Отчаян, затваряш очи. Вече си сам, съвсем сам сред дивата, враждебна джунгла и 
нейните зловещи обитатели. 

И тогава дочуваш познатото, злокобно изсвирване. Ето я и твоята стрела! С тъп удар тя 
се забива в гърба ти, пронизвайки го от край до край. Острата, пареща болка те 
парализира и секва дъха ти. Пръстите ти се разтварят и падаш обратно във водата. 
Кръвта ти, лепкава и гореща, бавно изтича от страшната рана, а с нея отлита и твоят 
живот. Това е краят на опасната игра, в която, уви, ти си загубил! Окончателно и 
безвъзвратно! 

Ако искаш да опиташ отново шанса си, драги читателю, трябва да се върнеш и да 
започнеш отначало. Може би тогава ще успееш да се пребориш с трудностите и да 
изпълниш рискованата си мисия! В такъв случай кураж, и нов, по-голям късмет! 


63. 


Продължавате да пъплите упорито напред. Теренът става все по-труден и 
мъчнопроходим. Саваната постепенно отстъпва на североизток и бива заменена от 


гъста растителност. Джипът с мъка се провира през безкрайни акациеви и палмови 
горички. Все по-често попадате в жилавия и лепкав капан на малпигиеви и фикусови 
гъсталаци, целите оплетени в лиани и бромелии. 

Налага се да се връщате или да заобикаляте тези нови препятствия, а това ви отнема 
много време и сили. Капнали, правите все по-чести почивки, а и колата се нуждае от 
постоянни прегледи и притягане. Повече от половината ви гориво е изразходвано и 
това ти навява мрачни мисли. 

Но най-важното за момента е, че дивите джунгли на Макомбе са пред вас. Може би там 
някъде, в загадъчните им дебри, са децата на Карсън! Ако са все още живи, разбира се! 
Затова не губи време и бързо премини на 88. 


64. 


Светкавично трябва да предприемеш нещо, в противен случай Оконо ще загине. В 
суматохата, настъпила около него никой не ти обръща внимание и ти се възползваш 
незабавно. Бързо вдигаш „Штуцера" и стреляш в главата на воина, миг преди той да 
прободе мулата с асегая си. 

Тежкият магнум я пръсва като кокосов орех и се забива в лицето на стоящия зад него. 
Облени в кръв, двамата рухват мъртви на земята. Пламъкът и грохотът на изстрела 
имат зашеметяващ ефект сред ордата. За миг диваците замръзват на място. След това, 
ужасени пускат Оконо и се разбягват с крясъци. 

Той веднага се окопитва и открива огън с автомата. Дъжд от куршуми се изсипва върху 
бягащите, сеейки смърт и паника. Битката е започнала и няма връщане назад. Ти също 
зареждаш бързо и стреляш. Канонадата продължава само минута-две. След това 
настъпва тишина. 

Огромната поляна е опустяла и само облачета барутен дим се стелят ниско над 
окървавената трева. Сред нея са пръснати около двадесетина трупа. Едва тогава се 
споглеждате и въздъхвате облекчено. Но няма време за губене! Уплашените гласове на 
бягащите бързо се отдалечават в джунглата, по посока на думкащите там-тами. Значи 
селото им е някъде пред вас. Бързо вдигате раниците си от земята, мятате ги на гръб и 
се втурвате по петите на отстъпващата орда. 

Ще продължите ли преследването или ще вземеш друго решение? Премини на 75. 


65. 


С висок, болезнен стон масаят изпуска „Штуцера" и отлита по гръб на земята. Скачаш 
бързо на крака и грабваш оръжието. Патроните са в джоба ти, но не успяваш да 
заредиш. 

Опомнили се бързо от първоначалната изненада, останалите надават вой на гладни 
хиени и се спускат отвсякъде към теб. Първият от тях замахва от два-три метра с 
дългия си асегай право към корема ти. Отскачайки встрани, отбиваш с цевта на 
карабината зловещото острие и моментално стоварваш приклада й върху главата му. 
По лицето ти плисва кръв и той рухва по очи без да гъкне. Във въздуха изсвирват 
няколко запратени копия и ти се хвърляш на земята, премятайки се отчаяно сред 
високата трева. 

Бойният им вик яростно цепи нощта, но за секунди ти си изчезнал от погледите им. 
Използваш това и трескаво, с треперещи пръсти вкарваш патрон в затвора. В това 
време, открили мястото ти по люлеещата се трева, няколко масаи се втурват с вдигнати 
копия, а останалите, с викове бързо те заобикалят. Без да се изправяш се прицелваш от 
коляно и стреляш в тялото на най-близкия нападател. 

Кой ще излезе победител в неравния двубой ще разбереш, отивайки на 14. 


66. 


- Господи, как се радвам да видя себеподобен! - радостно бъбри той и стиска ръката ти. 
- Заповядайте, господине! Боже, как се радвам! 

След това търговецът бързо се промушва през вратата и с високи, неразбираеми викове 
подгонва тълпата зяпачи навън. Говори на африкански, а рядката му коса е рижава и 
това ти подсказва, че е холандец. След малко се връща при вас и отново разтърсва 
ръката ти. 

- Ван Клииф! Собственик на тази мръсна дупка. След такова пътуване, смятам, че няма 
да откажете по чаша ром! Жалко, нямам нищо друго, но в този пъкъл и той върши 
работа! 

Докато бъбри, човечето изтрива с мръсен парцал три очукани чаши и ги напълва догоре 
с някаква мътна течност. След това ги слага на масата от палмово дърво и сяда при вас. 
Представяш себе си и Оконо, който важно кима с глава. Ориентирал се бързо, 
домакинът ви преминава на развален, но разбираем английски. Около десетина минути 
разговаряте за гадното африканско слънце, за гадните пътища и гадния прах, за гадната 
суша и изобщо за какви ли не гадости. По-точно говори той, а ти търпеливо го слушаш 
и кимаш с глава. Човечето, изглежда, наистина се радва, че може да поговори с друг 
бял и не млъква, дори когато отново налива в чашите. 

От бързия му речитатив скоро понаучаваш, че се казва Йохан Ван Клииф и е от 
Фритаун. Преди десетина години пристигнали с жена си тук, за да търгуват с 
манифактура, кожи и плодове. В първите години в селището имало и полицейски пост, 
но скоро го вдигнали и той останал единствен представител на местната власт. 

Жена му, Сесил му помагала в търговията и дори се опитвала да обучава негърчетата на 
холандски и английски. Но уви! Преди три годни Господ милостиво я прибрал при себе 
си. Била покосена от жълта треска. Изобщо през дъждовните периоди маларията 
моряла цели села и досега властта в Найроби не можела с нищо да им помогне. 

Ван Клииф млъква за известно време, скръбно навел глава. Явно, още го терзаят 
спомени за смъртта на неговата Сесил. Но скоро отново се оживява и бърза да долее 
чашите. 

- А вас, господине, какво ви води по тия диви земи? - вторачва се той любопитно в теб. 
Разменяте си с Оконо по един бърз поглед. Все още не си решил дали да споделиш със 
събеседника ви истинската причина за вашата поява тук. Но, от друга страна, той може 
да даде някаква информация за изчезналите. Затова накрая решаваш да изплюеш 
камъчето. 

Взел това решение, премини на 74. 


67. 


- Мастър, ти вземе брат и сестра и бяга на дауда! - думите му са изпълнени с мрачна 
решителност. Веднага разбираш какво е намислил. 
- Не, Оконо! Заедно дойдохме дотук, заедно ще се бием и умрем, ако трябва! 


Но мулатът е непреклонен. Той те гледа известно време, след това вдига бавно ръка и 
посочва Фил и Анет Карсън, лежащи на тревата. 

- Мастър трябва мисли за тях! Те се родили отново и не трябва умрат! 

Преди да успееш да кажеш нещо, Оконо ти стисва за последен път ръката и те тупва 
окуражително по рамото. 

След това се обръща и побягба в посоката, от която сте дошли. 

Нети остава нищо друго, освен да преминеш на 109. 


68. 


Когато идваш на себе си и отваряш очи, небето вече е окъпано от заревото на 
изгряващото слънце. Първото нещо, което усещаш, са здраво вързаните ти ръце и 
крака. Жилавото лико, с което си омотан целия, болезнено се впива в изранената ти 
кожа. 

След това избухва болката в главата и в цялото ти тяло. Завива ти се свят и замалко 
отново не припадаш. Затваряш очи и когато пристъпът отминава, надигаш глава и се 
оглеждаш. 

На няколко метра от теб, също така здраво вързан, се мята и яростно мучи Оконо. 
Цялото му лице е в кръв, а на дясното му рамо зее огромна, отворена рана. От даудата 
няма и помен. Изчезнал е и целият ви багаж, а най-лошото, изчезнало е и оръжието! 
Бързо си припомняш кошмарните събития от изминалата нощ и всичко идва по местата 
си. Иде ти да завиеш от яд, болка и мъка. И как не! Оставил си се като последен глупак 
да те издебнат и оберат двама чергари! Явно, коварният план се е пръкнал зад ниските 
им чела още в самото начало. Те само са изчаквали удобния момент, за да го приведат в 
изпълнение. И този момент бе дошъл! 

Няма как! Опитай се да погледнеш истината в очите и премини на 116. 


69. 


На другия ден идваш отново на себе си. Дълбоките рани те болят ужасно. Нямаш сили 
да помръднеш, но треската вече отминава. Оконо току-що е сменил превръзката ти и 
сега вари някакъв бульон на огъня. Чувстваш се дяволски зле и потъваш в мрачен 
размисъл. Времето лети и трябва да решиш, какво да предприемете. 

Раните ти са дълбоки и с много разкъсани мускули. Виждал си и друг път нападнати от 
леопард и знаеш, че се възстановяват трудно и продължително. Лявата ти ръка е все 
още неподвижна и нямаш никаква гаранция, че изобщо някога ще се възстанови 
напълно. Освен това, продължите ли напред, към Макомбе, треската може да те свали 
отново и това да се окаже фатално! 

С една дума, при създалата се ситуация, най-правилното решение е да прекъснеш 
опасната мисия и да се върнете обратно. 

Вземаш това решение и преминаваш на 98. 


70. 


Огромната маса и тежестта на даудата поваля самеца на дясната му страна. За миг 
главата с тръбящия хобот изчезва под мътните води на реката. В това време лодката, 
завъртайки се около оста си и черпейки вода, бавно преминава покрай него. 


От сътресението при удара всички сте се натъркаляли по дъното и когато идвате на 
себе си и се изправяте, слонът е вече назад. Виждате как исполинът бавно се измъква на 
брега, все още размахвайки гневно уши и хобот. 

Като шляпате в прииждащата вода, всички се втурвате към носа. От удара предната 
част на борда е напълно разбита и е вече под водата. Силно наклонена на ляво, даудата 
забива все по-ниско нос, заплашвайки скоро да се преобърне. Остават ви броени 
минути! 

Кормчията, който пръв е оценил ситуацията, отчаяно се бори с дългото кормилно 
гребло. Целта му е бързо да изкара ладията върху пясъчните плитчини на десния бряг. 
Разбрали замисъла му, двамата с Оконо и вторият лодкар се втурвате да му помагате. 
Старият дизелов мотор е вече под водата и е излязъл от строя. След много напъни, 
пъшкане и викове успявате да изкарате даудата на спасителния пясък. С остро скърцане 
и стържене тя най-после спира на десетина метра от ниския, полегат бряг. 

Почини си и премини на 97. 


71. 


Изстрелът отеква и тежкият куршум с трясък пречупва клона. Дървото се стоварва на 
земята и с тежестта си притиска мамбата. Змията започва да се гърчи бясно и да съска, 
пляскайки с опашка тревата. 

Стреснат от гърма, Оконо моментално се събужда и скача на крака. Сънливите му очи 
веднага оценяват ситуацията и грозящата го опасност. Бърз като маймуна, той измъква 
ножа си ис два точни удара отсича съскащата змийска глава. След това отмества клона 
и хваща потръпващата опашка. 

- Това лош господар Кукуру! Оконо, ей сега му смъкне кожа и бързо го изядеме! 

И толкоз. Нито дума на благодарност към скромната ти персона. Но ти си свикнал вече 
с нравите на Африка и нейните обитатели. А славният Оконо е точно един от тях! 

Как се придвижвате по-нататък по опасния ви път ще научиш, като преминеш на 
101. 


72. 


Два дни след опасното премеждие Лендровърът попада сред гъст, почти непроходим 
храсталак. След мъчителен преход от сто и петдесет мили, отново се добирате до 
десния бряг на Аруба. На срещуположната страна се издига плътната, зелена стена на 
джунглата. По гъстите клони, оплетени от лиани, са накацали огромни ята папагали, 
тукани, белогриви африкански орли и какви ли не още пернати. 

Десният бряг, по който мъчително пъплите, е все още проходим, но и тук саваната 
постепенно отстъпва на буйния, екваториален лес. Вечерта, когато спирате на нощен 
бивак, дълго оглеждаш околността с бинокъла, покатерен на едно сухо дърво. Но 
проход няма! 

Ясно е, че след ден-два ще трябва да оставите ненужния ви вече джип и да продължите 
пеша. Мъките, които изживявате сега ще бъдат нищо в сравнение с това, което ви 
очаква. С тези тревожни мисли е пълна главата ти, когато накрая затваряш очи и се 
унасяш в неспокойна дрямка край догарящия огън. 

А сега премини на 42. 


73. 


Бушменът е отворил просека с мачетето си и това улеснява бързия ви бяг. Гъсти клони 
и листа болезнено шибат и се впиват в лицата ви, но вие тичате запъхтени, със заредени 
оръжия в ръце. 

След около петстотин метра гората ненадейно свършва и двамата с Оконо изскачате на 
друга, по- голяма поляна. По средата й, сред високи тръстики тихо бълбука малко 
поточе. Тревата около него е угъпкана от безброй животински лапи и копита, а във 
въздуха се носи острата, тръпчива миризма на техните изпражнения. 

Оконо е прав. Просеката на лодкаря ви е довела до брега на горския водопой. 
Оглеждате се бързо с насочени оръжия, но поляната е пуста, а от вашия човек няма и 
помен. 

Изведнъж зад гърба ти Оконо надава тих, уплашен вик и посочва с ръка към гората 
отвъд потока. Обръщаш се натам и застиваш от ужас! 

Какво си видял на фона на джунглата ще разбереш, преминавайки на 1. 


74. 


Измъкваш от походната си чанта снимката на брата и сестрата, дадена ти от Чезари в 
Найроби. На нея двамата са снимани по време на лов в Южна Африка. По къси 
панталони и високи ловни ботуши, те седят върху предния капак на някаква 
камионетка. 

Братът, Фил Карсън, е висок и слаб, със светли очи и коса. В дясната си ръка държи 
ловна карабина „Холанд-Холанд", специална изработка. 

Сестра му, Анет Карсън, прилича на брат си, сякаш са близнаци. По-ниска от него, тя 
трудно би минала за красавица, но е с меки и приятни черти. И двамата са симпатяги, 
само издадените, волеви брадички с трапчинки говорят за сила на характера. 

В краката им лежи убита антилопа гну - един великолепен, едър мъжкар с дълги, силни 
рога. 

- Минавали ли са оттук тия двамата, мистър Клииф? - подаваш му ти снимката. 

Той я поема малко стреснато и внимателно я разглежда. След това ти я връща. 

- Вие полицай ли сте? - в тона му усещаш лека тревога. 

- Не, по дяволите! Ако бях такъв щях да водя цяла банда глупаци и щях вече да съм 
разпердушинил тия коптори. Просто ме наеха да ги издиря. Та какво ще ми кажете? 
Търговецът се почесва колебливо по темето и не сваля очи от снимката. Вече си 
сигурен, че ги е виждал, но явно се колебае. Може би не иска неприятности, затова 
измъкваш една десетдоларова банкнота и му я подаваш. Това веднага прогонва 
колебанието му и загорялото му лице отново светва. 

- Точно така, спомних си! Минаха оттука, но беше доста отдавна. Може би преди три 
или четири месеца. Нещо случило ли се е, господине? 

- Още не знам, приятел. Но явно нещо не е наред и затова съм тук. Спомняш ли си 
накъде и как продължиха? 

-- Ами да! -- Ван Клииф отново се почесва по темето. -- Пристигнаха една сутрин с 
джип. Бяха с водач, май че бушмен, но не го познавам, не бе от тукашните. Май нещо 
споменаваха, че ще снимат филм за езерото Елси. Но аз комай не им повярвах! 

-- А защо? 

-- Ами бяха екипирани и въоръжени до зъби за едър дивеч. Нали разбирате? - и 
холандецът лукаво ти намига. -- Същия ден качиха джипа на една моторна дауда и 


отпрашиха по реката. Е, платиха ми нещичко за услугата и това е всичко. Повече не 
съм ги виждал. 

-- А лодкарите местни ли бяха? 

Ван Клииф отново неспокойно се размърдва на стола и в очите му пак се мярка 
безпокойство. 

-- Не, господине. Но ги познавах. Всяка година прекарват по Аруба тикви, батати, 
хлебно дърво и какво ли не още. Оттук, та чак до Могуте. Че и по-нагоре, към Туркана. 
Как да ви кажа, тъмни типове! Пияници и бракониери. За единия. Осамбо, дори съм 
чувал, че е лежал в затвор за лов на орикси и кражба на добитък. 

-- А защо наехте точно тях? 

-- Ами защото други нямаше в момента. А вашите хора бързаха много. Предупредих 
момчето, но то само махна с ръка и ме потупа по рамото. Това е. 

-- Ясно. А лодкарите кога се върнаха? 

-- Как да ви кажа? Те изобщо не се върнаха! 

А сега, след тази ценна информация, бързо премини на 94. 


75. 


Тичате бързо, провирайки се между огромните папрати и лиани. Често се заплитате, 
спъвате и падате, но отново скачате и се втурвате напред. Сега бързината и изненадата 
са главното ви оръжие и вие твърдо сте решили да го използвате. 

Далечните, уплашени викове на бягащите войни ви служат за ориентир и ви насочват 
през мрачните дебри на Макомбе. Думкането на там-тамите продължава неспирно и се 
приближава все повече. 

Не губи никакво време и премини на 39. 


76. 


На шестия ден от пътуването опасенията ти неочаквано се оправдават. Ровиш из багажа 
на джипа, когато кракът ти случайно ритва една от тубите с нафта. Тя издава празен, 
кънтящ звук. 

Замираш на място. След това бързо се заемаш да провериш останалите. Повече от 
половината са празни. Кръвта нахлува в главата ти, а една гневна буца засяда в гърлото 
ти. 

Ето какво са намислили тези мошеници! Тихомълком да отмъкнат горивото на 
Лендровъра и да го прелеят в своите варели. В първия момент си готов веднага да 
изтичаш при тях и да раздадеш правосъдие. Но в следващия миг ти хрумва нова мисъл. 
Добре, да допуснем, че с Оконо им стоварите един як пердах. А после? Един Господ 
знае какво може да им хрумне на тези диваци! Самият Оконо те бе предупредил, че са 
коварни и отмъстителни като маймуни. Сядаш, запалваш цигара и се замисляш. Накрая, 
след дълго колебание вземаш решение. 

По-добре да запазиш откритието си в тайна, дори и от мулата. На лукавството ще 
отговориш с хитрост. Едва когато стигнете бреговете на Елси и лодката не ви е нужна, 
негодниците ще си получат заслуженото. Взел това решение, допушваш бързо цигарата 
и се измъкваш от джипа. 

Старай се да запазиш спокойствие и премини на 48. 


77. 


Засада! Хвърляш се в тревата край животинската пътека и насочваш карабината. 
Очакваш всеки момент да ви засипе дъжд от стрели и копия. Но вместо това Оконо 
скача и хуква към теб, давайки ти някакви знаци. 

-- Не стреля, мастър. не стреля! Туй капан за животни! Тичаме обратно към там-там! 
Ти също проумяваш плана на диваците. Двама от тях са оставили лъжливи следи, за да 
ви подмамят по пътеката с капаните и да отклоняг вниманието ви от правилната 
посока. 

Без повече приказки бързо поемате обратно. 

А сега премини на 87. 


78. 


В този момент откъм колибите се надига силен вой. Оглеждате се бързо и виждате, че 
отряд от стотина боядисани диваци тича бързо към вас с размахани щитове и асегаи. Те 
са вече близо, когато затраква автоматът на Оконо. Изстреляни почти от упор, 
куршумите покосяват цялата първа редица. 

Познатият ужас отново обзема останалите и те се юрват обратно с диви, уплашени 
викове. 

Братът и сестрата наблюдават сцената с широко отворени, но спокойни очи. Прекалено 
много ужаси и лишения са преживели, за да изпаднат в паника. В това време при вас 
дотичва Оконо. Лицето му е черно и лъскаво от барутния дим, но очите му светят 
весело. 

- Така се пада на червени дяволи! Ха, вие брат и сестра Карсън? Това добре! Мастър и 
Оконо много търсили вас. Сега намерили и вие живи. Това много добре! - и мулатът 
радостно стиска ръцете на освободените пленници. 

Какви ще бъдат следващите ви действия ще разбереш от епизод 106. 


79. 


Нападащият звяр е вече до тебе, когато проечават три бързи, последователни изстрела. 
Лъвът сякаш се блъсва в невидима стена и залита, повален на десния си хълбок. 
Мястото се покрива с огромен облак прах, в който яростният му рев внезапно замира. 
Над лагера настъпва тишина. Едва тогава идваш на себе си и бавно обръщаш глава. От 
другата страна на догарящия огън стои Оконо. „Галилът" в ръцете му още дими, а 
босите му крака са стъпили здраво на земята. Водачът ти се усмихва и белите му зъби 
блясват в тъмнината. Бавно поставя автомата върху една от раниците и изважда дъвка. 
След това измъква дебело здраво въже. 

- Страшно, а, мастър? Господар Симба тази нощ много зъл. Затуй Оконо приспал него 
за дълго! 

Ти най-после се измъкваш от проклетия чувал. 

- А къде се дяна лъвицата? 

- О, жена на Симба? Избягала при малкия Симда. Тя далеч, мастър! Хайде, преместим 
Симба надалеч, отвържем и спим! 

След това приключение си отдъхни и премини на 15. 


80. 


На третия ден по обяд спирате за почивка в подножието на няколко ниски, тревисти 
хълма. Потънали сте в прах и пот, а водата ви е вече на привършване. Оконо бързо се 
измъква от джипа и започва да души тревата наоколо. След това взема малко пръст ия 
дъвче. 

Приключил с тия тайнствени опити, дотичва до колата и грабва един празен бидон. 

- Вода, мастър! Тук вода! - радостно бъбри той и хуква към долинката пред вас. Главата 
му бързо изчезва сред високата трева. 

Премини на 47. 


81. 


Ладията се носи все по-стремително към праговете и облаците воден прах вече блестят 
над върховете на дърветата. Взели сте всички предпазни мерки и сега сте се струпали 
на кърмата, сграбчили и тримата дългото кормилно гребло. 

Лендровърът е привързан допълнително с нови палмови въжета. Оръжието и 
амунициите са здраво омотани в плътен, непромокаем брезент и привързани към 
няколко греди. Малкото храна, дрехи и лекарства също са добре закрепени с яко лико. 
Стоите изправени, с напрегнати тела и затаили дъх очаквате началото на опасното 
спускане. Ръцете ви са отчаяно вкопчени в кормилното гребло. Сега разчитате само на 
него и на яките си мускули. Когато даудата преминава последния завой, пред очите ви 
се открива страшното, гърмящо и неповторимо великолепие на водния каньон. 
Усещаш, че ръцете ти започват силно да треперят, но в момента никой не ти обръща 
внимание. Очите на всички са приковани в ужасяващата гледка на бучащия пъкъл, към 
който се носите все по-бързо! 

Ще успеете ли да го преминете? Отиди на 9. 


82. 


Опрял ръце и крака в арматурното табло, с нарастващ ужас следиш пътя пред вас. 
Джипът се спуска или по-точно се хлъзга надолу по склона под ъгъл повече от петдесет 
градуса. Потта се лее по лицето и гърба ти. Но тя не е само от горещината. 

В пот е плувнало и лицето на Оконо, вкопчил се панически във волана. Цялата кола се 
тресе и скърца, а в купето цари истински хаос. Изминали сте едва една трета от пътя, 
когато земята под вас трепва и се разлюлява. До слуха ти долита слаб, но после все по- 
усилващ се тътен. Около колата се издигат облаци от гъст прах и тя все по-бързо се 
устремява по ската. 

Грохотът вече е оглушителен и ви залива отвсякъде. Едва тогава осъзнаваш страшната 
истина. Предизвикали сте свличане и сега целият пясъчен склон се носи надолу, заедно 
с вас. Оконо е натиснал спирачката докрай и нещо крещи, но тътенът заглушава 
всичко. Лендровърът се носи, завъртайки се напреки на наклона. След секунди ще се 
преобърнете и ще бъдете смазани в премятащото се купе. 

- Скачай! - ревеш обезумял ти и отваряш вратата. 

Облак от прах, пясък и дребни камъчета те блъсва в лицето и секва дъха ти. С края на 
окото си виждаш, че и мулатът пуска волана и отваря вратата. 

Миг преди колата да се преобърне, свит на топка се оттласкваш от нея и политаш в 
гърмящия прашен хаос. Удряш се болезнено в нещо твърдо и започваш да се търкаляш, 


носен и засипван от земната лавина. След това главата ти се удря в някакъв камък, пред 
очите ти блясва мълния от огън и болка, а след това всичко потъва в тишина и мрак. 
Как ще завърши всичко ще разбереш на 112. 


83. 


Хранителните ви запаси са на привършване и все по-често се налага да ги попълвате в 
движение. Спасява ви изобилието от конски антилопи, гну и импала, пасящи из 
поляните с висока суха трева. 

По време на един такъв лов ти самият от преследвач, едва не се превръщаш в плячка на 
един друг ловец. Бърз, силен и безпощаден, сеещ страх и смърт сред тревопасните. 

Това се случва един ранен предиобед, когато става поредната авария. Докато Оконо се 
занимава с една спукана гума, ти вземаш карабината и се отправяш към малко стадо 
антилопи, пасящи на половин миля от вас. Прикрит във високата трева и в сенките на 
акациевите дървета, ти предпазливо се промъкваш към животните. Стремиш се вятърът 
да духа в лицето ти и да не отнася миризмата ти към стадото. След половин час пълзене 
и дебнене се добираш на стотина метра от него и залягаш в сянката на голямо сухо 
дърво. Зареждаш „Штуцера" и се прицелваш внимателно в най-крайната антилопа. 

Но нещо те грози! Преминавайки на 34, ще узнаеш какво е то! 


84. 


Със залитане, смазани от умора, си пробивате път към реката и спасителната лодка. Но 
опасността все още не е преминала! 

Изминали са не повече от три-четири часа от началото на вашето бягство, когато 
дочувате далечния вой на дивите си преследвачи. Стоите и се ослушвате, а в душите ви 
пълзи отчаяние и безнадеждност. Знаете, че рано или късно те ще ви настигнат и това 
ще е краят. Страшен и мъчителен! 

Изведнъж Оконо, взел някакво решение, снема решително автомата от гърба си и 
пристъпва към тед. 

Какво е решил верният ти помощник и другар ще разбереш, отивайки на 67. 


85. 


Старият износен дизел тромаво тласка широката дървена ладия по течението. В тази 
част на реката то е спокойно и почти не се усеща. Тук-таме бледата луна осветява 
пясъчни плитчини, но кормчията ловко провира даудата между тях. 

Голият гръб на втория лодкар матово проблясва най-отпред, върху носа на лодката. 
Лендровърът е закрепен здраво с талпи и въжета в средата й. Плавате цяла нощ и 
ранната угринна мъгла вече се стеле над реката. Легнал върху някакви въжета спиш, 
завит с парче от брезент. По-скоро дремеш на дъното на лодката, точно пред джипа. До 
теб, под тръстикова рогозка хърка Оконо 

Не можеш да се отпуснеш, въпреки че си капнал от умора. Куп тревожни мисли и 
предчувствия се въртят в главата ти. 

В един момент дочуваш лек шум в задната част на колата. Надигаш леко глава и се 
ослушваш, но шумът не се повтаря. Въпреки това оставаш нащрек. Чудиш се дали да 
станеш и да провериш какво става отзад. 


Ако се спреш на това решение, премини на 100. 
Ако решиш, че така ти се е сторило и продължиш да си дремеш, отиди на 52. 


86. 


Кафърски бивол! Макар и тревопасен, той е един от най-опасните животни на черния 
континент. 

Надарен от природата с огромна маса от мускули и кости, дълги и остри рога и 
неукротима злоба, той напада всичко живо по пътя си. Дори едрият кенийски лъв се 
отдръпва при среща с него и с глухо, недоволно ръмжене бърза да се скрие във 
високата трева. 

Точно такова чудовище се носи по петите на нещастния Оконо. Навело заплашително 
рога, то вече го настига. Те са на около двеста-триста метра от теб и ти чуваш 
яростното пръхтене на бивола. Не можеш да стреляш, тъй като мулатът е между теб и 
преследвача му. В момента, в който биволът го настига, Оконо рязко отскача в страни и 
се хвърля в тревата. 

Огромният мъжкар не може да спре веднага и продължава да тича по инерция. Сега 
моментът е удобен и ти бързо вдигаш „Штуцера" и се прицелваш. 

Но ще успееш ли? Това ще разбереш на 54. 


87. 


Капнали сте, но продължавате да следвате дирите, водещи на югозапад. Вече няколко 
часа внимателно се промъквате през джунглата, дебнейки всеки звук. 

Но наоколо е тихо. Дори прекалено тихо. Денят вече преваля и огненият диск на 
слънцето бавно се спуска на запад, готов да се скрие зад високите върхове на дивите 
палми. Екваториалната нощ настъпва изведнъж, без никакъв преход. След час всичко 
ще потъне в непрогледен мрак и тогава двамата с Оконо ще изпаднете в крайно 
неизгодно и опасно положение. 

Най-после гората пред вас оредява и подгизнали от пот и влага, вие се измъквате на 
огромна поляна. Отваряш широко уста, за да поемеш глътка чист въздух и... замръзваш 
в тази поза. 

Пред вас стои смъртта. 

Стегни се и отиди на 102. 


88. 


По време на една от обедните почивки за малко не се разделяш завинаги с верния 
Оконо. Спрели сте джипа на малка полянка, сред гъста акациева горичка. Мулатът, 
капнал от неимоверно тежкото шофиране, се просва по гръб под сянката на едно 
разклонено дърво и веднага захърква. 

Въпреки умората си, ти ровиш в задната част на кабината и търсиш кашона с 
кондензирано мляко. На стотина метра от вас стадо павиани е наклякало сред високата 
трева и с любопитство те наблюдава. 

Ненадейно животните стават неспокойни и надават силни, принизителни крясъци. От 
опит знаеш, че това е сигнал за появата на опасност. Измъкваш се от колата и бързо се 
оглеждаш. В първия момент не откриваш нищо, но след това забелязваш, че тревата до 
Оконо леко се люлее. Вглеждаш се внимателно и замръзваш уплашен. 


Огромна, черна мамба, дълга около четири метра, бавно пълзи към краката на водача 
ти. Влечугото е едно от най-бързите и нападателни и е покрито с мрачна слава. 

То е на метър от тялото на Оконо, а дългият му език бързо се стрелка, насочен към 
плячката. Грябва да предприемеш нещо и то веднага! 

Овладеий се и бързо премини на 36 


89. 


Минута след това мулатът е в прегръдките ви. Изненадата и радостта на трима ви нямат 
край. Стискате му ръцете и още не можете да повярвате. че е жив ие отново сред вас. 

И тримата го засипвате с въпроси. Типично в неговия стил, Оконо е скромен и 
лаконичен. 

- Оконо хитър, а червени хора глупави като макаци! -- обяснява бързо той, докато 
тичате към реката и даудата. - Оконо чака, чака и убива глупав вожд и шаман. И 
червени хора бягат като зайци! И ето, Оконо тук! 

Камък пада от сърцето ти. Знаеш, че никога не би си простил неговата смърт и тя вечно 
щеше да виси като страшен укор на душата ти. 

Затова облекчението, което изпитваш сега е безкрайно. 

След тази неочаквана и щастлива развръзка не ви остава нищо друго, освен по най- 
бързия начин да напуснете тези опасни места! 

Затова не се колебай и премини на 117. 


90. 


Няколко дена след опасното премеждие със слона реката пред вас се разделя на два 
ръкава. Всъщност Аруба продължава надясно, в основното си корито, а това вляво е 
малък приток. Търсиш го на картата, но там той изобщо не фигурира. Макар и с по- 
тесни и песъчливи брегове, притокът ти се струва достатъчно дълбок и плавателен. 

И най-важното, води право към сърцето на резервата Макомбе! 

С няколко думи обясняваш това на Оконо и го изпращаш да поразпита лодкарите. След 
дълги и неразбираеми викове и ръкомахания между тримата, мулатът дотичва при тед. 
Лицето му е разтревожено 

- Мастър! - говори той бързо и задъхано. - Лодкари се плашат. Те казват на Оконо, 
никой не плавал по таз река! Там табу за киови и други черни хора! Там лошо, много 
лошо! Там села на червени хора. Те вземат глави на мастър, на Оконо и на киови! 
Киови туй казват! 

За миг се замисляш, загледан в уплашените, посивели лица на лодкарите. Усещаш как 
те обзема вълнение. Може би това е следата, която търсиш! Може би някъде там, в 
недрата на дивата и непристъпна джунгла са братът и сестрата Карсън и се нуждаят от 
помощ. При тази мисъл бързо вземаш решение. 

- Оконо, отиди при ония баби и им заповядай да завият на ляво! Кажи им, че ще им 
платя двойно! Ако трябва и с куршум, но ще тръгнат! 

Какво се случва след това ще разбереш, преминавайки на 110. 


рт МАКОМБЕ 


» -.> 


91. 


Тежкият „Штуцер" почти е изтръгнат от ръцете ти, когато палецът ти попада на 
спусъка и инстинктивно го натиска. Проехтява изстрел и всичко се забулва в облак 
барутен дим. 

Отпускаш се безсилно на земята и притваряш очи, очаквайки звярът да те добърши. Но 
не се случва нищо! 

Ушите ти вече не тръпнат от злобния му рев и наоколо тегне странна тишина. Миг 
преди да загубиш съзнание дочуваш като на сън тревожните викове на Оконо. Те бързо 
се приближават. След това пред очите ти пада мрак и повече нищо не помниш. 

А сега отиди на 59. 


92. 


До праговете на Аруба остават само два дена плаване. Настъпва поредната нощ и вие се 
готвите за нощуване. Даудата е спряла в малък, дълбок залив, до десния бряг на реката. 
Водата е мътнозелена и застояла, а тежкият аромат на диви орхидеи е примесен с 
гнилия дъх на блато. Висока, непроходима стена от тръстика и бамбук скрива брега от 
погледа ви. 

В такива спокойни речни заливчета рибата е в изобилие и лодкарите се възползват от 
това. Единият от тях, кормчията, седи на кърмата, с крака провесени във водата. 


Хвърлил е първобитната си въдица от палмово влакно и спокойно чака голямата риба. 
Но вместо нея идва нещо друго! 

Много по-голямо, силно и кръвожадно! 

Мобилизираи се и отиди на 3. 

93. 


По обед на следващия ден до слуха ви долита далечният тътен от праговете на Аруба. 
От неясното мрънкане на лодкаря разбираш, че дотам остава около миля. 

След кратко съвещание с Оконо решавате да закотвите ладията до брега и пеша да се 
доберете до бучащата вода. Нужно ви е разузнаване преди да предприемете каквото и 
да било. Подсъзнателно усещаш, че ви престои фатален ход и развръзката наближава! 
Два часа след това решение двамата размахвате острите си мачете, разсичайки 
сплетените лиани и плувнали в пот, бавно се провирате през девствения лес. 

Премини на 37. 


94. 


- Как смяташ, приятел? Какво ли се е случило? 


- Знам ли? - вдига ръце Ван Клииф. - Даже и черните избягват да плават нагоре по 
Аруба. Бреговете са ад, аи преди езерото Елси има много прагове. Ако са опитали да ги 
преминат, сигурно са си разбили главите! Чувал съм рибарите да разказват, че там 
гъмжи от каймани! 

След това и двамата млъквате и всеки потъва в мислите си. На тебе вече ти е ясно, че 
трябва да бързате. Сега, веднага, без да губите нито миг. Ако изобщо е останало нещо 
за спасяване! 

Надигаш се решително от стола и хвърлящ още една двадесетачка на масата 

- Можеш ли да наемеш една такава лодка и за нас? Искам да тръгна веднага! 

Дебелото човече бързо прибира банкнотата и скача. 

- За вас винаги, господине! Ей сега ще видя какво има на пристанището! - и бързо хуква 
навън в сгъстяващия се мрак. 

Нямаш време за губене, затова премини на 85. 


95. 


Злият вой на куршумите се смесва с предсмъртните стонове и викове на нападателите 
ви. Картечните редове раздират въздуха няколко минути, покосявайки хора и трева. 
След това настъпва тишина. Нечии стъпки бързо се приближават към теб и една тъмна 
фигура се надвесва над окървавеното ти тяло. 

„Мастър, мастър, ти жив?" - като насън дочуваш тревожния глас на мулата и суетенето 
му около теб. 

„Сега извадим стрела и мастър не умре!" - не спира да бъбри той и внимателно я хваща. 
След това те притиска за плещите и рязко дръпва. От гърдите ти се изтръгва див вой на 
болка и след това всичко потъва в мрак. 

Не се предавай! Стисни зъби и премини на 19. 


96. 


Едната от фигурите трепва и повдига глава. Въпреки сплъстената коса и мръсното, 
покрито с рани и струпеи лице, ти веднага разпознават брата на Анет Карсън. 

Да, това е той, Фил Карсън! 

При звука на гласа ти се надига и втората, по-ниска и слабичка дрипава фигура. 
Дългата, невчесана коса закрива болезнено слабото и бледо женско лице. Но ти веднага 
познаваш очите. Дълбоките сини очи от снимката. Очите на Анет Карсън! 

Не случайно много вечери поред, седнал край лагерния огън си се взирал в тези лица. И 
ето, сега те са пред теб! 

-- За Бога, Фил! Сънувам ли? Та това е бял човек! - дочуваш ти нейния слаб, но все 
още мелодичен глас. 

Не се поддавай на емоции и не губи време! Отиди на 17. 


97. 


За щастие мястото, където засядате не е дълбоко. След няколкочасови усилия успявате 
да свалите и прекарате джипа на брега. Разопаковате мокрите дрехи и провизии и ги 
оставяте да съхнат под силното слънце. 

След това се връщате да помогнете на двамата лодкари. С помощта на дървени колове 
и въжета до вечерта успявате да изтеглите даудата на брега След това мокри и смазани 


от умора запалвате голям огън и се приготвяте за нощуване. След дълъг разговор с 
лодкарите, Оконо ти съобщава, че ремонтът ще трае поне седмица. 

Запалваш цигара и излегнат край огъня, изпадаш в дълбок размисъл. Чудиш се какво да 
предприемеш и кой ход е най-правилен! 

Ако решиш да изчакате ремонта на даудата и след това да продължите по реката, 
премини на 12. 

Решиш ли обаче да не губите ценно време и да карате с джипа по брега на Аруба, 
отиди на 38. 


98. 


Два дена след фаталното решение вие поемате обратния път. Болят те не само 
кървящите рани. Боли те и душата. Чувството за вина и безпомощност усилва 
страданието ти. Лежиш с окървавени бинтове, мрачен и затворен в себе си. 

Оконо те разбира и не ти досажда с излишни приказки и въпроси. Горивото ви е на 
привършване, но това вече няма особено значение. Всъщност нищо вече няма 
значение! 

Ти се провали и съдбата ти изигра лоша шега. Не ти остава нищо друго, освен да я 
посрещнеш спокойно и с достойнство. Може би други ще тръгнат по вашите стъпки и 
ще успеят? Кой знае? Това е животът! Безкраен низ от провали и успехи, падения и 
триумфи. 

Приеми го спокойно! Може би следващия път ще успееш! Желаем ти го от сърце! 


99. 


Бягаш бързо със залитане през потока. Клони и листа болезнено шибат лицето ти. Но ти 
не усещаш болката и кръвта, и продължаваш лудия си бяг. Устата ти гълта жадно 
горещия, влажен въздух, а гърдите ти свирят и клокочат. Греперещите ти крака често 
се спъват и ти падаш по очи във водата. Но веднага се надигаш и поел дъх, хукваш 
отново. Още дълго дочуваш стрелбата зад гърба си, но накрая тя прекъсва. 

Когато преминаваш последния завой и зърваш даудата, представляваш печална гледка. 
Окъсани мокри парцали висят по израненото ти потънало в кръв тяло. Целият си в кал 
и тиня, а цевта на карабината е пълна с пясък и вода. 

Всичко в теб трепери, а пред очите ти в луд кръг се въртят безброй червени точици. 
Смазан си от умора и всеки момент може да загубиш съзнание. Със сетни сили, 
влачейки се и пълзейки из водата, се добираш до борда на ладията. Вкопчваш 
треперещи пръсти в ниския парапет и с мъка повдигаш глава. 

Точно пред очите ти от дървото стърчи забита дълга стрела с пернат край! 

Събери сили и премини на 62. 


100. 


Ставаш, тихо се прокрадваш покрай джипа, снишаваш се и внимателно поглеждаш. 
Задната врата е отворена и в утринния сумрак забелязваш приведения гръб на единия 
от лодкарите. 

Черните му жилести ръце са докопали една от тубите с гориво и предпазливо я 
измъкват навън. Бързо оглеждаш лодката и веднага проумяваш плана му. В задната 
част, точно до двигателя, са подпрени два празни варела за нафта. Явно тия симпатяги 
са решили, докато вие с Оконо спите, да си попълнят запасите с гориво за ваша сметка. 


Бавно се изправяш и пристъпваш напред. Дочул шума, крадецът стреснато се обръща и 
погледите ви се срещат. Какво се случва след това ще разбереш на 35. 


101. 


Упорито пълзите на югозапад. Дните и нощите се редуват монотонно, изпълнени с 
прах, зной, умора и бърз, неспокоен сън. След произшествията с лъвската двойка и 
крадливия макак ставате по-внимателни и недоверчиви. 

Девствената африканска природа ви поднася на всяка крачка опасни изненади и изпъва 
до краен предел нервите и сетивата ви. Теренът става все по- труден и непроходим и се 
превръща в един безкраен кошмар. Все по-често се налага с мачете в ръка да 
проправяте път за джипа в безкрайния лабиринт от трънаци и лиани. Това изцежда 
силите ви докрай, а от децата на Карсън все още няма никаква следа. 

Макар че си капнал и обезверен, премини на 83. 


102. 


Цялата поляна е настръхнала от копия. Около двеста воини, наредени в дълга редица 
очакват появата ви в гробно мълчание. В едната си ръка стискат дългите си копия, 
наречени асегаи, насочени към вас, а в другата - огромни щитове, украсени с 
маймунски кожи и опашки. 

Те са ниски на ръст, но с набити и яки тела. Лицата им са грозни и отблъскващи. 
Изпъкналите, кръвясали очи, широките ноздри и големите, разтегнати уста им придават 
зловещ и хищен вид. Телата и черепите им са покрити с ярка червена боя, приличаща 
на човешка или животинска кръв. Не носят други дрехи, освен набедрени превръзки от 
леопардова кожа. Никой от тях не помръдва. 

След миг редицата се разтваря и пред вас застава един от воините. Досещаш се, че това 
е вождът. Той е по-едър и по-висок на ръст. Огромни мускули издуват атлазената му 
кожа. 

Облеклото и шарките му са като на другите, но на пояса му виси огърлица от 
маймунски черепи и пъстри пера от папагал и тукан. В едната си ръка стиска копие, ав 
другата - дървен жезъл, украсен с изрязани фигурки на птици и животни. На върха му 
се мъдри човешки череп. 

Лицето на дивака излъчва такава жестокост, че те побиват ледени тръпки. Той те 
разглежда известно време, след това те посочва с отвратителния си жезъл и започва да 
надава високи, гърлени викове. По редицата на воините му преминава нещо като 
приглушено, животинско ръмжене. Водачът им не спира да вика и да те сочи. 

- Какво иска тая маймуна? - тихо питаш Оконо, без да сваляш поглед от копието на 
дивака. 

- Малко разбира от негов език, мастър. Ние влезли на свещена земя и той иска бие се с 
теб и вземе наши глави! 

- А ако откажа? 

- Тогава лошо, мастър! Те убият нас и пак вземат глави! 

Ясно. И така и така ще се мре! Но ти си длъжен да опиташ и да спечелиш време. А 
може би има и друг изход? Може би само ще ви пленят и отмъкнат в селото си? А там, 
кой знае! Може да научиш нещо и за съдбата на брата и сестрата! 

Мислиш напрегнато и търсиш правилното решение. 

Ако приемеш двубоя и изпиташ съдбата си, премини на 4. 

Ако откажеш да се биеш с вожда, отиди на 27. 

103. 


На третия ден след нощното нападение на лъвовете, навлизате в суха, силно пресечена 
местност. Високи, голи хълмове, набраздени от дълбоки, безводни долини и речни 
корита. Земята е спечена и солена, с червеникав оттенък. 

Гумите на джипа вдигат огромни облаци от задушлив прах, който лепне по потните ви 
тела и причинява непоносим сърбеж. На волана както винаги е Оконо. Той е с 
неизменната си дъвка в уста, а ти държиш бинокъла си. 

Устните ти са жестоко напукани от горещия сух въздух и кървяг. Поради силния вой на 
двигателя разговаряте повече с жестове и мимики, отколкото с думи. Безмилостното 
кенийско слънце бавно преваля на запад и скоро ще трябва да спрете и да устроите 
нощния си бивак. 

Премини на 18. 


104. 


Под клоните на дървото различаваш голяма бамбукова клетка. Въпреки разстоянието и 
сумрака на залеза забелязваш в нея две странни, неподвижни фигури. 

Радост и тревога едновременно обземат душата ти. Сърцето ти започва лудо да блъска. 
Нима това са те, братът и сестрата? Грябва веднага да провериш! 

- Оконо, остани тук и дръж пасмината под око! Приближат ли се, стреляй веднага! -- 
нареждаш му ти кратко и се запромъкваш бързо към дървото. 

Дали сте открили изчезналите? Премини веднага на 23. 


105. 


Носите се бавно по течението. По бреговете от двете ви страни бушува истински зелен 
ад. Суровата му и мрачна красота те потиска и плаши. Оконо и лодкарят са притихнали, 
ав погледите им се чете тревожно очакване. Същото изпитваш и ти. 

На петия, ден след нападението на крокодила, късно вечерта за пръв път дочувате 
далечните приглушени удари на там-там! 

Какво ли означава това? Ще узнаеш, отивайки на 21. 


106. 


Крайно време е да се спасявате към реката! Едва когато се доберете до скритата дауда, 
опасността ще остане зад вас. Вече се готвите да потеглите, когато Оконо те дръпва 
настрана. 

-- Мастър, трябва убием нов вожд и шаман на червени хора! Това забави тях много и 
ние стигнем дауда! 

За миг се поколебаваш какво решение да вземеш. Ако последваш съвета на Оконо и 
се опиташ да застреляш водачите на племето, премини на 32. 

Решиш ли да бягате веднага, без да губите нито минута, отиди на 84. 


Е А. ?  --- 7 3: а 
5 - па ар ф-- 
7 е <6 
Й: г 7 
- 4 ма 
4 4 
щете 4 


”. 
(| 


За а те 


А 
» А г 
а» 


ГДР ааа И ереста 


107. 


Вече е тъмно, когато смазани от умора и напрежение, се довличате до реката. Спасява 
ви острият слух на мулата, който долавя отдалеч плисъка на водата и шумоленето на 
тръстиките. Този път съдбата ви закриля и бързо откривате маскираната дауда. 

Със сетни сили, газейки до гърди в застоялата вода, се добирате до борда. Анет Карсън 
плаче от радост и благодарствените й сълзи чертаят малки вадички по мръсното й, 
слабо лице. Фил сякаш е онемял от вълнение. Без да каже дума, той само припълзява до 
теб и ти стиска силно ръката! 

А сега, мобилизирай последните си сили и премини на 113. 


108. 


Вече трети ден даудата бавно пъпли по течението на Аруба. През това време не се 
случва нищо интересно, нито пък откривате някаква следа от децата на Карсън. 
Десният бряг на реката е все така зает от безкрайна, хълмиста савана, а левият от редки 
акациеви и малпигиеви горички. 

Тук-там на север забелязвате пасящи стада от антилопи и зебри. На втория ден от 
плаването подплашвате стадо жирафи, дошли на водопой. Животните с тропот изчезват 
от брега, забулени в облак прах. 

През цялото време Оконо блажено се излежава на носа, а ти разглеждаш картата на 
района. Ако може да й се вярва, до езерото Елси остават около петстотин мили. Очите 
ти постоянно се спират на огромното зелено петно, известно като дивия и тайнствен 
резерват Макомбе. 

Бавната и мътна Аруба го пресича точно по средата и там бреговете й силно се 
стесняват. Един Господ знае, какво ви очаква в дебрите на екваториалната джунгла! 

На четвъртия ден става произшествие, което за малко не праща всичко по дяволите! 

Ще узнаеш какво се случва, отивайки на 24. 


109. 


Продължавате бягството си, но сега само тримата, без Оконо. Половин час по-късно 
дочувате далечното тракане на автомата му. Не спираш, но мъка дави душата ти. Там, 
зад вас, се води битка, в която загива твоят верен приятел и спътник. Загива, за да 
живеете вие! 

Влага напира в очите ти, но стискаш зъби и продължаваш да водиш групата към 
спасителната река. След още два часа дочуваш шума на водата и свиренето на нощния 
вятър в речните тръстики. Това ви служи като сигурен ориентир. 

Заставаш нащрек, защото дочуваш шумолене в храстите зад вас. Веднага след това от 
тъмнината долита един до болка познат глас. 

- Не стреля, мастър! Това аз, Оконо! 

Премини на 89. 

110. 


Вече няколко дена даудата бавно и внимателно се промъква нагоре, срещу течението на 
притока. Бреговете са все така гъсто обрасли и се издигат като плътна, зелена стена от 
двете ви страни. 

Накрая се налага да демонтирате късата мачта, за да не се закача в ниско надвисналите 
клони и лиани. Старият износен дизел боботи прегракнало и ти със свито сърце се 
вслушваш в старческата му кашлица. След стотина мили бреговете се стесняват 
дотолкова, че огромните широки листа на бегониите и дивите орхидеи се трият в 
дървените попукани бордове. 

С дълъг прът в ръка, единият от лодкарите постоянно клечи на носа и проверява 
дълбочината. 

Късно вечерта на четвъртия ден, когато се готвите да заспите, от тъмните недра на 
джунглата долитат глухи удари на там-там. 

Какво вещаят те? Премини на 26. 


111. 


Миг преди фаталния удар рязко се премяташ встрани. Дивакът явно не е очаквал такава 
реакция и залита напред, а копието му се забива дълбоко в земята, точно на твоето 
място. Не му даваш да се опомни и със силен ритник в крака го просваш по гръб. 
Вождът е зашеметен и надава глух стон на болка и разочарование. 

Двамата се изправяте едновременно на крака, но ти вече си измъкнал тежкия си 
ловджийски нож и го запращаш с всичка сила. Острието блесва за миг и потъва до 
дръжката в нашарените му гърди. Дивакът замръзва за миг, след това от устата му 
бликва кръв и той се стоварва с предсмъртен стон върху тревата. 

Гибелта му е посрещната с див, яростен рев от воините на племето. С размахани асегаи 
те се спускат отвсякъде към теб ити си мислиш, че този път смъртта ти е неминуема! 
Напрегни всички сили и премини на 13. 


112. 


Бавно отваряш очи. Първото нещо, което виждаш,е мръсното, окървавено лице на 
Оконо. В кръв е и твоето. Сетивата ти бавно се възвръщат и почти веднага усещаш 
миризмата на горяща нафта и метал. Бавно, с мъка надигаш бучащата си глава. 

На стотина метра под вас, в основата на свлачището, със съскане и трясък гори джипът. 
Смачканият му, обезобразен скелет е обхванат от буйни пламъци, а към тъмнеещото 
небе се издигат гъсти кълба черен, задушлив дим. 

В останките на Лендровъра гори всичко. Храната, дрехите, оръжието и амунициите ви. 
Бързо и безвъзвратно изгаря и твоята надежда да победиш и да изпълниш докрай 
трудната си и опасна мисия. 

Сега самите вие ще трябва да се борите за собствения си живот! Очаква ви дълъг и 
мъчителен път назад. Ако имате късмет и небето ви закриля, може и да преодолеете 
горещия ад на саваната А след това и разстоянието до бреговете на Аруба и до 
спасителната влага. 

Уви, драги приятелк!! 

Всичко е вече в ръцете на сляпата Фортуна и тя ще каже последната си дума! Но в 
живота често става така. Затова не се отчайвай! Стисни зъби и се бори докрай! Така 
постъпват силните тялом и духом и вярвам, че и ти принадлежиш към тях! 

Сбогом и кураж! 


113. 


Когато идвате на себе си, двамата с Оконо бързо разчиствате палубата от клоните и 
листата. През цялото време докато работите, хвърляте тревожни, напрегнати погледи 
към чернеещата се в мрака стена на джунглата. Очаквате всеки момент да проечи 
познатият, смразяващ кръвта вой на туземците. 

За щастие това не се случва и след половин час старият дизелов двигател отново 
забоботва. Вдигате котва и даудате бавно се измъква от прикритието си и поема нагоре, 
срещу течението на реката. 

Нети остава нищо друго, освен да преминеш на 117. 


114. 


Под дивия напор на вълните ладията надига високо разбития си нос и се преобръща. 
След това всичко бива погълнато от огромния водовъртеж. 

Бързата вода те удря в гърба и вкочанените ти ръце изпускат греблото. Течението те 
грабва и понася като играчка. Потъваш, гълтайки кипящата вода и в този момент 
главата ти се удря в нещо твърдо. Пред невиждащите ти очи блесва ярка светлина и 
след това всичко потъва в дълбок мрак и тишина. Това е краят на приключението и на 
твоя живот. Ти избра погрешен ход, опитвайки се да победиш могъщата стихия! 
Заложи всичко на една карта и тя се оказа фатална! 

Но ти, драги читателю, не изпадай в униние! Можеш да се върнеш и да започнеш 
всичко отначало! Може би тогава ще успееш да се пребориш с опасните клопки, с 
които е осеян пътят ти към победата! Да се надяваме и никога да не губим кураж! А 
засега, сбогом! 


115. 


За ваш късмет решението ти е правилно. Около половин час зверовете обикалят около 
бивака, издавайки от време на време ниско, недоволно ръмжене. 

Оконо не мърда под одеялото си, но ти прави впечатление, че вече не хърка. Решаваш, 
че старият хитрец, също като тебе лежи напрегнат и изпотен, с изострени до край 
сетива. 

Най-после лъвското семейство бавно се отдалечава от вас. Въпреки сухата трева, 
изчезват също тъй безшумно, както са се и появили. След известно време дочуваш 
далечния, гръмотевичен рев на мъжкаря. Но скоро и той заглъхва. Отдъхваш си и 
избърсваш потното си лице. 

Мулатът така и не помръдва, само хъркането му се подновява. Известно време се 
колебаеш, дали да го събудиш, но после махваш с ръка и лягаш отново. 

След това премеждие, премини на 55. 


116. 


И така, краят на твоето пътешествие е настъпил. С Оконо сте сами, на стотици мили от 
населено място, без превоз, оръжие и храна. Сам-сами, пребити, ранени и вързани сред 
дивата пустош и зверове. Тъй че това може да се окаже не само краят на твоята мисия, 
но и печалния финал на целия ти живот! 

Сега всичко е вече в ръцете на небето и съдбата. Но не се отчайвай, млади читателю! 
Такава е простата житейска логика. Печели по-предприемчивият, по-смелият, по- 


съобразителният и по-добрият! Ти допусна грешка и сега я заплащаш. Но нищо, горе 
главата! Можеш да започнеш отначало и тогава да имаш повече шанс в борбата! 
И така, успех и до нови срещи! 

Рубинената мантия на зората бавно се спуска над заспалата река. Водите на Аруба са 
все така бавни и спокойни. Сега те са вашето спасение и път към хората и живота. 
Когато слънцето засиява, мрачните дебри на Макомбе са вече зад вас. 

Прегърнати, Фил и Анет Карсън стоят на кърмата, отправили поглед назад, към 
преживените страдания и ужаси. Убеден си, че до края на живота си те ще помнят това 
кърваво сафари! Ще помнят и вас двамата с Оконо! Ще помнят всичко! 

Анет Карсън обръща ясните си, сини очи към теб. В погледа й ти съзираш такова 
вълнение, топлота и благодарност, че те обзема смущение. Затова бързо се вмъкваш в 
джипа и започваш без нужда да ровиш в багажа. 

И така, млади приятелю, твоето вълнуващо пътешествие приключи. Ти успя да се 
пребориш с трудностите, несгодите и опасностите. Вярваме, че участието ти в това 
необикновено сафари е калило твоята воля и дух! Направило те е по-силен, по-честен, 
по-съобразителен и всеотдаен! Научило те е да се бориш докрай, да не отстъпваш и да 
не се огъваш пред злото и да цениш истинското приятелство. 


До нови срещи! 
До нови вълнуващи приключения! 


А засега, сбогом! 


